Миграция муаммолари тартибга солинмоқда | Interpress.uz\nБош саҳифаТаҳлилМиграция муаммолари тартибга солинмоқда\nМиграция муаммолари тартибга солинмоқда\n06:26 | 21-02-2022\nОхирги ўн йилликларда глобализация ва интеграцион жараёнларининг жадал ривожланиши халқаро меҳнат алмашинувида ҳам ўз аксини топди. Бирлашган Миллатлар Ташкилоти ва Жаҳон иқтисодий форуми маълумотларига кўра, 2015-2020 йиллар оралиғида халқаро меҳнат муҳожирлари сони 11,5%га кўпайган. 2019 йилда муҳожирлар сони жаҳон аҳолисининг 3,5 фоизини ташкил қилган ва ушбу кўрсаткич 2000 йилга нисбатан 25%га ошган. Муҳожирларнинг аксарияти (60%) ўз минтақасидаги қўшни мамлакатларга кўчиб ўтган. Хусусан, 2015 йилда 59 миллионга яқин осиёлик ўз юртидан минтақадаги бошқа мамлакатга кўчиб ўтган бўлса, 40 миллион европалик Европанинг бошқа давлатларида қўним топган.\nАксарият меҳнат муҳожирлари иқтисодиётнинг норасмий секторида вақтинча ва ҳуқуқлари ҳимояланмаган ишларда фаолият юритишади. Кўпгина мамлакатларда ушбу тоифадаги инсонлар ўша давлатдаги миллий меҳнат қонунчилигига амал қилмаганлиги сабабли, пандемия каби фавқулодда вазиятларда уларнинг ижтимоий ва иқтисодий ҳимоя чораларидан фойдалана олмаслик хавфи юқори бўлиб қолди. Хусусан, КОВИД-19 билан боғлиқ инқироз шароитида баъзи мамлакатларда меҳнат муҳожирларига нисбатан дискриминация, ишдан бўшатиш, меҳнат шароитининг ёмонлашиши ва бошқа шу каби салбий ҳолатларнинг ошиши кузатилди.\nАксарият муҳожирларнинг турли сабабларга кўра соғлиқни сақлаш тизимидан фойдалана олмаслиги, вируснинг янада кенг ва жадал суръатларда тарқалишига олиб келмоқда. Аксинча, тиббий хизматлардан фойдаланган тақдирда, бу уларнинг молиявий аҳволини янада ёмонлаштириб, камбағаллик қопқонига тушиш эҳтимолини кўпайтиради. Жаҳон соғлиқни сақлаш ташкилоти маълумотига кўра, иқтисодий инқироздан олдинги даврда дунё бўйлаб йилига 100 миллион нафар аҳоли соғлиқни сақлаш учун сарфланган харажатлар туфайли камбағаллик даражасига тушиб қолар эди. Шунингдек, қаттиқ карантин чораларининг жорий қилингани ва давлатлараро транспорт қатновларининг чеклангани туфайли муҳожирлар меҳнат бозоридаги иш ўринларнинг кескин камайиши ва иш хақи миқдорининг тушиши каби қийинчиликларга дуч келинди.\nМуҳожирлар томонидан чет элда ишлаб топилган пул маблағлари ватанга қайтганида кредит чекловларини енгиб ўтиш ва бизнесни йўлга қўйиш имкониятини яратади. Шунингдек, инсон капиталига сармоя киритган муҳожирлар ички меҳнат бозори талабларини ўзгартириши мумкин. Таъкидлаш жоизки, меҳнат миграциясини ташкил этишнинг етарли даражада тартибга солинмаганлиги, ишчиларни ишга олишдан (ёллашдан) тортиб, меҳнат шартномаларини тузишгача “меҳнат қуллари” савдосининг кучайишига олиб келмоқда. Бугунги кунда мигрантлар нисбатан уюшқоқлик билан фақат Россия Федерацияси, Жанубий Корея, Польша ва бошқа айрим давлатларга юборилмоқда. Баъзи маълумотларга кўра, Россия, Қозоғистон, Бирлашган Араб Амирликлари ва Жанубий Кореяда уч миллиондан беш миллионгача Ўзбекистон фуқаролари меҳнат қилмоқда. Қонунчилик ташаббусларига қарамай, самарали тезкор назорат ва меҳнат муҳожирларини жалб қилишни тизимли ташкил этишнинг мавжуд эмаслиги мигрантларни алдов йўллари билан айрим шахсларга алданиб қолишларига шароит яратмоқда. Шунинг учун соҳада қонунларимизни такомиллаштиришга тўғри келади.\nЎзбекистонда фуқароларнинг меҳнат миграцияси масалалари билан 2016 йилдан бошлаб жиддий шуғулланила бошланди. Бандлик ва меҳнат муносабатлари вазирлиги ҳузуридаги Ташқи меҳнат миграцияси масалалари агентлиги ва унинг ҳудудлардаги филиаллари ҳамда Ўзбекистондан ташқаридаги ваколатхоналари ташкил этилди. Шунингдек, Ўзбекистон Республикаси Бандлик ва меҳнат муносабатлари вазирлиги ҳузурида Хорижда меҳнат фаолиятини амалга ошираётган фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси ташкил этилди. Агентликнинг меҳнат мигрантларини хорижга уюшган ҳолда жалб этиш ва ишлашга йўналтиришига қарамай, меҳнат мигрантларининг асосий қисми мустақил равишда хорижга ишлашга бормоқда. Яна бир долзарб муаммо шундаки, чет элда меҳнат фаолиятини амалга ошираётган Ўзбекистон Республикаси фуқароларининг ягона маълумотлар базаси ҳамда ишончли хорижий иш берувчилар реестрининг мавжуд эмаслигидадир. Бу – мамлакат фуқароларида ишга ёлловчилар фирмаларнинг таклифлари нисбатан ишончсизликка олиб келади. Натижада ўзбекистонлик муҳожирларнинг алданиши, меҳнат ҳуқуқлари бузилиши ҳолатлари тез-тез учраб туришига сабаб бўлади.\nЎзбекистон меҳнат бозорида ҳар йили меҳнатга лаёқатли аҳоли сони 700 минг кишигача ошиб бораётгани ҳамда расман тан олинган ишсизларнинг умумий сони эса 2 миллион кишини ташкил этишини ҳисобга олсак, Ташқи меҳнат миграцияси агентлиги чет элда ишламоқчи бўлган барча фуқаролар истакларини қамраб ололмайди.Мамлакатимизда хусусий меҳнат агентликлари фаолиятига рухсат берилган. Аммо уларнинг кўпчилиги аҳолида ишонч уйғотмайди, айримлари эса фирибгар тузилмалардир.\nУмуман олганда, тадқиқот натижаларига кўра, ташқи меҳнат миграциясининг бошқа муаммолари ҳам аниқланган бўлиб, улар орасида иш қидираётганларни ижтимоий-иқтисодий ва ҳуқуқий қўллаб-қувватлаш масалалари, чет элда ишга жойлашиш учун ишчиларга кредит бериш (ссуда) тизимининг йўқлиги, шунингдек, чет элда ишга жойлашиш, малакали мутахассислар тайёрлашдаги камчиликларни қайд этиш мумкин. Бундан ташқари, Россия Федерацияси ва Қозоғистонда ишлайдиган ёшларнинг радикаллашув хавфининг юқори даражаси жиддий муаммога айланмоқда.\nМаълумотларга кўра, экстремистик гуруҳларга қўшилиб қолувчилар орасида мигрантлар ҳамон юқори ўринда. Бу уларнинг кайфияти, оиласидан узоқдалиги, ижтимоий, иқтисодий муаммоларига ҳам бевосита боғлиқдир. Миграция сони эса йилдан йилга ўсиб бормоқда. Кейинги 10-15 йил ичида 70 миллиондан ортиқ аҳоли истиқомат қилувчи Марказий Осиёда миграциянинг ўсиш тенденцияси кузатилмоқда. Баъзи маълумотларга кўра, биргина ўзбекистонлик меҳнат мигрантларининг сони 3 миллиондан ошиб кетган. Ўзбекистонлик меҳнат мигрантларининг катта қисми Россияда бўлса (2,2 миллион киши), кейинги ўринда Қозоғистон (450 мингдан зиёд), Туркия (100 минг), АҚШ (60 минг) ва ҳоказо.\nБугун дунёда ёшларнинг виртуал ҳаёт, муносабатлар, жараёнларга боғланиб қолаётгани сир эмас. Ушбу оламда эса жанговар, агрессив хулқ нормал ҳисобланади. Шу нуқтаи назардан экстремист гуруҳларнинг назариялари ва чақириқлари ёшлар учун жозибали кўринади. Улар ўзлари танлаган йўлнинг, ваъдаларининг натижасини дарҳол бажариши, агрессив хатти-ҳаракатларини амалда кўрсатиш имконини бериши ҳам ёшларнинг қизиқишини оширади. Ижтимоий тармоқларда эктремистларнинг саҳифалари тўхтатилишига қарамай, ҳамон улар ёшларда ўзини ҳимоялаш инстинктини йўқ қилишга қаратилган, итоатсизликка, ҳукумат тузилмасини ўзгартиришга, қонунлар, умумқабул қилинган қоидаларга итоат этмасликка чорловчи ахборотларни тарқатишга уринмоқда. Бундай ахборотлар ижтимоий ва иқтисодий жиҳатдан муаммолари бор ёшларга ўз таъсирини ўтказади. Баъзи ёшлар ўз ҳаётлари давомида дуч келган муаммолари, ноҳақликлари туфайли бундай ахборотларга эргашиб, нотўғри қарорга келади. Ватанидан олисда ҳижратни амалга ошириб, жиҳодга қўшилишга қарор қилади.\nҲозирда чет элда меҳнат мигрантлари сифатида меҳнат қилаётган ва узоқ муддатга чет элга чиқиб кетган, хорижий давлатга кетаётган Ўзбекистон Республикаси фуқароларини турли ёт ғоялар таъсирига тушиб қолмасликларига қаратилган ишлар ҳам амалга оширилмоқда. Аксилтарғибот ва тарғибот материалларини ўз ичига олган буклетлар, инфографикалар, турли ижтимоий роликлар тайёрланиб жойларга етказилмоқда. Шуниси эътиборга лойиқки, мана бир неча йилдирки, хорижий мамлакатларнинг таклифига кўра, етук салоҳиятга эга дин уламоларимиз, имом-хатибларимиз мазкур мамлакатлар ҳудудида бўлиб, у ерда меҳнат муҳожири сифатида фаолият юритаётган Ўзбекистон фуқаролари ва маҳаллий аҳоли вакилларининг диний-маънавий иммунитетини ошириш, уларни деструктив оқимларнинг бузғунчи ғояларига қарши раддиялар билан қуроллантиришга қаратилган тадбирларни амалга ошириб қайтмоқдалар.\nБундан ташқари, турли адашган ақидавий фирқалар, сиёсий-террорчи ташкилотларнинг асл қиёфасини фош этувчи ҳамда соф исломий ақида ва бунёдкор таълимотларни ўз ичига олган юртимизда нашр этилаётган ўзбек ва рус тилларидаги диний-маърифий адабиётларни МДҲ давлатлари, хусусан Россия, Қозоғистон, Қирғизистонга мунтазам экспорт қилиш ишлари йўлга қўйилган. Бу каби ишлар меҳнат мигрантлари орасида турли экстремистик йўналишлар ва секталарга қўшилиб қолишларини баратараф этишда ўзининг ижобий самарасиин бериб келмоқда десак муболаға бўлмайди. Ижтимоий-сиёсий вазиятнинг барқарорлигини таъминлаш, ёшларни турли экстремистик оқимлар ва бошқа деструктив гуруҳларга кириб қолишининг олдини олиш бўйича тадбирларни давлат ва жамоат ташкилотлари фаолиятини мувофиқлаштирган ҳолда амалга оширилса, самарали натижаларга эришиш мумкин.\nБугун Ўзбекистонимизда фуқароларнинг ўз юртимизда ишлаб меҳнат қилиши, даромад орттириши, фаровон яшаши учун барча шароитларни яратиш устида фаол иш олиб борилмоқда. Биринчидан, мамлакатда кўплаб янги иш ўринларини яратиш устувор аҳамият касб этмоқда. Муаммонинг ечими сифатида давлат кичик ва хусусий тадиркорликка кенг йўл очиб бериш, унга имтиёзлар бериш, қўллаб-қувватлаш ва ривожлантиришнинг тезкор чораларини кўриш сиёсатини тутди. Иккинчидан, аҳолига бошқа мамлакатларга чиқиб, тирикчилик қилишлари, оиласини боқиш учун имконият яратиб бериш, аниқроғи меҳнат миграциясига йўл очиб беришдан иборат йўл эди. Республикамиз учун бозор иқтисодиётига ўтиш жараёнида ана шундай машаққатли ва беқарор вазиятда ишсиз қолганларнинг бир қисми, аниқроғи номигагина бандликда бўлиб, маош олиб юрганлар ёки ишдан бўшаб, ишсизлар тоифасига мансуб бўлганлар мана шу иккинчи йўлни танлашга мажбур бўлишди. Меҳнат миграциясининг келиб чиқиш сабаблари қанчалик мураккаб, унинг илдизлари қанчалик чуқур бўлмасин, давлатимизнинг меҳнат миграциясини камайтиришга қудрати етади. Янгидан-янги корхоналарнинг очилиши, энергетика, транспорт-коммуникация, нефть, кимё ва бошқа соҳаларда яратилаётган иш ўринлари албаттта яқин орада ўз самарасини беради.\nШуниси қувонарлики, кейинги вақтларда меҳнат миграцияси билан боғлиқ масалаларга давлатимиз, шахсан давлат раҳбари, катта эътибор қаратмоқда. Президентимиз Шавкат Мирзиёев томонидан «Хавфсиз, тартибли ва қонуний меҳнат миграцияси тизимини жорий этиш чора-тадбирлари тўғрисида»ги қарорнинг имзоланиши фикримизнинг ёрқин далилидир. Ушбу қарор, Президент раҳбарлигида давлатимиз томонидан халқ фаровонлигини ошириш, давлатимизнинг халқаро нуфузини кўтариш, мамлакатни нотўғри шакллантирилган ва бизга яхши самара бермаётган меҳнат миграцияси иллат ва камчиликларидан холос этишга қаратилган дадил қадам.\nЭнг муҳими, тараққиётга бир кишининг кучи билан эриша олмаймиз. Давлатимиз раҳбари атрофида бирлашиб, барчамиз ҳамжиҳатликда иш олиб бормоғимиз лозим. Президентимиз кўтариб чиққан Ўзбекистонни янада ривожлантириш, уни ривожланган 50 та мамлакат қаторидан ўрин олишига эришиш, халқнинг ҳаёт фаровонлигини юксалтириш, тадбиркорликни ривожлантириш, бандлик даражасини ошириш, таълим сифатини такомиллаштириш, камбағалликка барҳам бериш, инновацион иқтисодиётни шакллантириш борасидаги ташаббусларининг ҳаётга тадбиқ этишнинг фаол иштирокчилари бўлайлик. Ана шундагина ҳамюртларимизнинг ўзининг жонажон ватанига қайтишига кўмаклашишда ҳиссамизни қўшган бўламиз. Барчамиз биргаликда, бир тан биржон бўлиб ҳаракат қилсак, Ўзбекистонни ижтимоий-иқтисодий юксалишнинг равон йўлига бошлаб чиқишимиз муқаррар. Ўзбекистон 2030 йилга бориб нафақат тараққий этган 50 та мамлакат сафига киришга эришади, балки 2040 йилларга бориб кучли 20 талик мамлакат сафидан муносиб ўрин эгаллаши мумкин бўлади. Шундагина биз ўтмишда қудратли давлатни шакллантирган буюк авлод-аждодларимизнинг шаънига муносиб иш тутган бўламиз.\nсоциология фанлари доктори, профессор,\nхалқ депутатлари Тошкент шаҳар Кенгаши раиси ўринбосари


Олимпиадада совриндор бўлган биринчи ва ягона эронлик аёл Кимё Ализода ватанини тарк этганини маълум қилди.\nУ бундай қарорга келишини Эрондаги режимнинг «адолатсизлиги» ва «иккиюзламачилиги» билан изоҳлаган.\n«Мен Эрондаги миллионлаб мазлума аёллардан бириман, улар йиллардан буён аёлларни ўйинчоқ қилиб келмоқда», – деб ёзди 21 ёшли спортчи Instagram’даги саҳифасида.\nУ спортда эришган муваффақиятлари доим ҳокимиятдаги одамларнинг манфаатига ишлаганини таъкидлаган.\n«Улар учун мен муҳим эмасдим. Ҳеч қайсимизнинг аҳамиятимиз йўқ, биздан восита ўлароқ фойдаланишади. Фақатгина биз қўлга киритадиган медалларгина керак», деган Ализода.\nТаеквондочи 2016 йилги Рио Олимпиадасида -57 кг вазн тоифасида бронза медалини қўлга киритиб, ўз ватани спортида янги саҳифа очган – олимпиада совриндори бўлган илк эронлик аёлга айланган эди.\nУ, шунингдек, 2014 йилги Нанкиндаги ёшлар Олимпиадасида олтин медалга сазовор бўлган. 2015 йилги жаҳон чемпионатида эса Лондон ва Рио олимпиадалари ғолиби Жейд Жонсни енгиб, бронза соҳиби бўлган. 2017 йилги жаҳон чемпионатида эса кумуш медални қўлга киритган, 2018 йили Осиё чемпионатида учинчи ўринни олганди.\n2016 йилги Рио Олимпиадасида бронза медали билан\nАлизода Эронни тарк этаётгани ҳақидаги хабарлар форс медиасида ўтган ҳафта тарқалган эди. Эрон таэквондо федерацияси раҳбари Саид Муҳаммад Пуладгар маълум қилгандики, қиз «таътилининг бир қисмини хорижда ўтказишига» отаси ва мураббийини кўндирган.\nФедерация раҳбари жума кунги баёнотида Кимё Ализоданинг мамлакатдан чиқиб кетиши замирида сиёсий мотивлар борлиги ҳақидаги гап-сўзларни рад этган эди.\nСпортчининг сўзларига кўра, у «иккиюзламачилик, ёлғонлар, адолатсизлик ва тилёғламалик курсисида ўтириш» ва амалдаги режим «коррупция ва ёлғонлари»нинг иштирокчиси бўлишни хоҳламайди.\n«Менга таэквондо, хавфсизлик ва бахтли ҳаётдан бошқа ҳеч нарса керак эмас», – деган Ализода.\nКимё эронликларга йўллаган Instagram'даги мурожаатига Рио Олимпиадаси вақтида тушган, оқ-қора рангдаги суратини жойлаган.\nУ Европага кўчиб кетаётганини маълум қилиб, бундай қарорга келиш «Олимпиада олтин медалини қўлга киритишдан-да қийин»лигини айтган.\n«Қаерда бўлсам ҳам, Эрон фарзанди бўлиб қолавераман», – дея қўшимча қилган у.\nМаълумот учун, Олимпиада совриндорининг Эрондан бош олиб кетиши шанба куни Теҳронда бошланган намойишлар фонида рўй бермоқда.\n8 январь куни бортида 176 киши бўлган Украина самолётининг хатолик туфайли уриб туширилиши ва Эрон ҳукумати буни уч кун ўтиб тан олгани ортидан мамлакат пойтахтида норозилик акциялари бошланиб кетди. Баъзилар Эрон олий раҳнамоси оятуллоҳ Али Хоминаийдан истеъфо ҳам талаб қилмоқда.\nАмерика Миллий жамоатчилик радиосининг қўшимча қилишича, Кимё Ализода – сўнгги ойларда Эронни тарк этган ягона таниқли спортчи эмас. 2019 йил сентябрида дзюдо бўйича жаҳон чемпиони Саид Муллажаи Германияга кўчиб кетган, ОАВда эронлик расмийлар ундан Исроил вакилига тўқнаш келиб қолмаслик учун баҳсда ютқазишни талаб қилгани ҳақида гап-сўзлар тарқалган эди.\nДекабрь ойида эса Эроннинг биринчи рақамли шахматчиси Алиризо Фирузжа бундан буён Эрон номидан дона сурмаслиги эълон қилди.\nЎтган йили, шунингдек, таниқли футбол ҳаками Алиризо Фағони Австралияга кўчиб кетган эди.\nЭрон Кимё Ализода Таеквондо


Россияда Иккинчи жаҳон урушига оид немис йўлтанламас-амфибияси 160 минг долларга сотилмоқда (фото) - Zamin.uz\nРоссияда Иккинчи жаҳон урушига оид немис йўлтанламас-амфибияси 160 минг долларга сотилмоқда (фото)\nТюменда 1943 йилда ишлаб чиқарилган ноёб Volkswagen Type 166 Schwimmwagen йўлтанламаси сотувга қўйилди. Идеал ҳолатда сақланган ҳарбий амфибия 12 миллион рублга (162,5 минг доллар) баҳоланмоқда, деб ёзади Motor.\nVolkswagen Type 166 Schwimmwagen 1942 йилдан 1944 йилга қадар ишлаб чиқарилган. Тўлиқ узатмали автомобилнинг қорда, қумда, сув ва лойли йўлларда ҳам ҳаракатланишга қодир бўлиб, у Германия Қуролли кучлари учун махсус яратилган. Ҳарбий йўлтанламас Фердинанд Порше ва Эрвин Коменднинг ҳамкорликдаги иши натижаси ҳисобланади. Немис корхонасида жами 14 мингга яқин шу турдаги йўлтанламас йиғилган бўлиб, ҳозирга қадар уларнинг 200 дан камроғи сақланиб қолган.\nСотувга қўйилган нусха идеал ҳолатда. Сотувчининг сўзларига кўра, тўрт ўриндиқли йўлтанламас заводдан чиққанидан буён дастлабки ҳолатида сақланиб қолган 13 та машинадан бири ҳисобланади. Амфибия ҳеч қачон модернизация қилинмаган, эҳтиёт қисмлари оригинал. Йўлтанламас юмшоқ йиғилувчан том ва капотида захира ғилдираги билан жиҳозланган. 77 йиллик тарихга эга Volkswagen Type 166 умумий ҳисобда 340 километр йўл босган.\nНемис амфибияси 25 от кучига эга 1,1 литрли бензин двигатель ёрдамида ҳаракатга келади. Агрегат механик трансмиссия ёрдамида ишлайди. 900 килограммли машина қуруқликда соатига 80 километр тезликда ҳаракатланишга қодир. Сувдаги тезлиги эса чекланган — 10 км/соат.\nМашина қандай қилиб Тюменга келиб қолгани номаълум.\nАввалроқ Москвада сузишга қодир 37 йиллик йўлтанламас 5,4 минг доллар нархида сотувга қўйилгани тўғрисида хабар берилганди.\nФото: «Auto.ru» “Замин” янгиликларини “Инстаграм”да кузатиб боринг\nЯнгиликлар » Авто » Россияда Иккинчи жаҳон урушига оид немис йўлтанламас-амфибияси 160 минг долларга сотилмоқда (фото)


2021 йил 1 декабрь ҳолатига кўра, магистрал газ қувурлари муҳофаза ҳудудларида 2 440 та ноқонуний қурилма мавжудлиги аниқланди. Булар: 2096 та аҳоли хонадони, 83 та нотурар бино иншоотлари, 4 та АЁҚШ, 133 та иссиқхона, 91 та аҳолига хизмат кўрсатиш бинолари, 33 та фермер хўжаликларига тегишли бинолар.\nБугунги кунда 1 652 та қурилмани хавфсиз ҳудудга олиб чиқиш бўйича ҳужжатлар суд органларига тақдим этилди. 800 та қурилма бўйича суд қарори чиқарилиб, 139 таси хавфсиз ҳудудга кўчирилди.\nТаркибий тузилмалар томонидан муҳофаза ҳудудларида ноқонуний қурилмалар сони ортишининг олдини олиш ва жамоатчиликни огоҳлантириш мақсадида қатор тарғибот-ташвиқот ишлари олиб борилмоқда. Жумладан, ўтган давр мобайнида 18 та газета ва журналда, 11 та республика ва ҳудудий телеканаллар орқали магистрал газ қувурлари муҳофаза ҳудуди тўғрисида ва бу ерларда содир бўлиши мумкин бўлган хавфлар ҳақида огоҳлантирувчи медиаматериаллар тайрёланган. Шунингдек журналистлар ва ОАВ вакиллари ноқонуний қурилмалар жойлашган ҳудудларга ташкил этилган пресс-турларга жалб қилинган.\nТаркибий тузилмалар томонидан содир бўлиши мумкин бўлган фавқулодда вазиятларнинг олдини олиш мақсадида ер эгаларига йилда 2 марта огоҳлантириш хатлари тарқатилиши ҳам йўлга қўйилган. Бугунги кунда “Магистрал газ қувурларини муҳофаза қилиш қоидалари” меъёрий ҳужжати ишлаб чиқилиб, тегишли ташкилот ва давлат органлар билан келишиш ишлари олиб борилмоқда.


«Хадичаи Кубро»да катта тадбир бўлиб ўтди | Muslimaat.uz\nМанзилингиз:Муслимаат»Бош саҳифа»Янгилик ва хабарлар»«Хадичаи Кубро»да катта тадбир бўлиб ўтди\nBy Muslimaat on\t Noyabr 30, 2017 Янгилик ва хабарлар\nБугун 2017 йил 30 ноябр куни «Хадичаи Кубро» Ислом ўрта махсус билим юртида кенг доирадаги тадбир бўлиб ўтди. У асосан икки қисмдан иборат бўлди.\nТадбирнинг биринчи қисми билим юртининг мудираси, тадқиқотчи Нозима Ибрагимованинг «Илк Ислом даврида элчилик муносабатлари» китобининг тақдимотига бағишланди.\nИккинчи қисм эса рабиъул аввал ойи муносабати билан «Салом, ё Расулуллоҳ!» номли тарихий-бадиий анжумандан иборат бўлди.\nМаросимни гўзал Қуръон тиловати очиб берди.\nЯнги нашрдан чиққан яна бир тарихий-илмий адабиёт «Илк Ислом даврида элчилик муносабатлари» китоби ҳақида йиғилганларга билим юрти ўқитувчиларидан Қурбонова Гулободхон, Саидаҳмедова Одинахон ва Қутбиддинова Махаррамхонлар батафсил маълумот беришди.\nКелган меҳмонлардан эса бош муфтий Усмонхон Алимовнинг аёллари Адолатхон Алимова ва Мусулмонлар Диний идорасининг хотин-қизлар бўлими ходимаси Марямхон Абдуллаевалар сўзга чиқиб, барчани улуғ айём – мавлуд билан табриклашди.\nСўнг тадбирнинг иккинчи қисми бўлган мавлуд маросимига ўрин берилди. Унда «Хадичаи Кубро» билим юртининг талаба қизлари ўзгача бўлган йўлни танлашиб, келганларни Расулуллоҳ соллаллоҳу алайҳи васаллам ҳаёту фаолиятлари билан саҳна кўринишлари ёрдамида таништиришди. Гуруҳ томонидан ижро этилган гўзал салавотлар тадбирга янада файз қўшди.\nШунингдек, Нозима Ибрагимова китоби асосида тайёрланган савол-жавоблар танловида қатнашиб ғолиб бўлган талаба қизларга совғалар улашилди.\nМаросим сўнггида ташриф буюрган меҳмонлар Пайғамбаримиз алайҳиссалом даврлари ва маконлари тасвирланган ажойиб торт билан сийландилар. Санъат асарига айлантирилган мазкур ширинлик кўриниши барчани бирдек ҳайратга солди.\nҚайд этиб ўтиш керакки, билим юртида очилган тўгарак иштирокчилари ташриф буюрган меҳмонлар учун учта йўналиш бўйича: ошпазлик, тўқувчилик ва тикувчилик соҳалари борасида ўз кўргазмаларини ҳам ташкил этишди. Айниқса, Расули акрам соллаллоҳу алайҳи васаллам севган неъматлардан тайёрланган таому ичимликлар келганларга у зот ҳақларида ўзига хос маълумот беради. Жумладан, Пайғамбаримиз алайҳиссалом яхши кўриб истеъмол қилган ошқовоқли пишириқлар, хурмо, ширин ичимликлар ва шу кабиларни дастурхонда кўриш мумкин.\nЎзига хос ўтган мазкур мавлуд тадбири барчада катта тассурот қолдирди.\nмахсус “Муслимаат.уз” учун\nXadichai Kubroda tadbir bo'lib o'tdi mavlidi sharif


Сенсация: 10 йил ўтиб Матераци Зиданни нима деб ҳақорат қилганини ошкор қилди » Ўзбекистон янгиликлари – Zamin.uz\nСенсация: 10 йил ўтиб Матераци Зиданни нима деб ҳақорат қилганини ошкор қилди\n2006 йилги жаҳон чемпионати финалида Италия ва Франция терма жамоалари учрашган эди. Ўшанда финал ўйинда Матераци Зиданни ҳақорат қилган. Зидан эса калла қўйиб Матерацини йеқитган ва қизил карточка олиб, мардонавор майдонни тарк этган. Бу ҳақда “Diydor aziz” хабар берди.\nЗиданнинг бу қилмиши французларга ёқиб тушган шекилли Парижда унинг калла қўяётганининг ҳайкали ўрнатилган. Хуллас, орадан 10 йил ўтиб Италия терма жамоаси экс-ҳимоячиси Матераци ўшанда Зиданга нима деганлиги борасида очиқ гапирди. “Зиданни ҳақорат қилишим ахмоқлик эди. Лекин, унинг бундай қўполлик билан жавоб қайтариши ҳам ўринли эмас деб ўйлайман. Неаполи Милан ва Париж кўчаларида бундан ҳам оғирроқ ҳақоратли сўзларни эшитиш мумкин. Мен ўшанда Зиданнинг волидасини ҳақорат қилмаган эдим. Бу оммавий ахборот воситаларининг ёлғонлари, холос. Мен унинг синглиси ҳақида гапиргандим. Мен 15 ёшимда онамдан айрилганман. Бировнинг онаси ҳақида ёмон гап айтишга тилим бормайди.”, дейди Матераци ESPN нашрига берган интервьюсида.\nМатерацининг Зиданга қаратилган ҳақорати борасидаги сўзлари шулардан иборат эди. Унинг аниқ қандай ҳақоратли сўзни ишлатганини очиқ ёзишни маъқул кўрмадик.\n14:32 «Реал» Зиданни истеъфога чиқариши мумкин\n12:01 Анчелотти: Беккенбауэр футбол клубига нима кераклигини Пересдан кўра яхши билади\n19:47 Матераци: Мессини қандай тўхтатиш керак дейсизми?\n10:50 Бакка: "Диего Алвес пенальти қайтаришидан аввал мени ҳақорат қилди"


Ислом мезонлари асосида яшайдиган жамиятларнинг аксари мусулмон бўлиб чиқмади « Ўзбекистон Халқ Ҳаракати\n23 May 2019 - 9:49\n“Бизнинг жамият 90 % дан ортиғи мусулмонлар, исломий ҳаёт кечираяпмиз, хеч қандай диний қарашларимизга қаршиликлар йўқ” деган гапларни эшитавериб қулоқларимиз қадоқ бўлиб кетди. Статистика эса буни аксини кўрсатди.\nИслом мезонлари асосида яшайдиган жамиятларнинг аксари мусулмон бўлиб чиқмади.\nМамлакатларнинг исломий мезонларга мос яшашини кўрсатувчи “Исломийлик индекси”нинг сўнгги рейтингининг юқори поғоналарида битта ҳам мусулмон мамлакати йўқ.\n“Фахрли элликталик”да мусулмон давлатларидан БАА (45-ўрин), Албания (46), Малайзия (47), Қатар (48) ўрин олган. Ўзбекистон 119-ўринда жойлашган.\nБу рейтингда уч йилдан бери Янги Зеландия биринчи ўринни эгаллаб келмоқда. Рейтингнинг юқорисида Скандинавия давлатлари, Канада, Швейцария ҳам жойлашган. Охирги – 153-ўрин эса Яманга берилган.\n“Исломийлик индекси” мамлакат бошқаруви исломий мезонларга нақадар мослигини аниқлаш учун тузилган. Бунда Қуръон тамойилларидан келиб чиқиб, тўртта асосий мезонга эътибор қаратилган:\n– ҳалол бошқарув ва адолат ҳукмронлиги,\n– инсон ҳуқуқлари ва сиёсий ҳуқуқлар,\n– халқаро муносабатлар.\nМазкур рейтинг АҚШлик олим Ҳусайн Аскарий ишлаб чиққан методология асосида тузилади.\nБу рейтинг нимани кўрсатмоқда: ислом оламининг буюк мутафаккирларидан бири Муҳаммад Абду 19-асрда “Мен Ғарбга бордим ва у ерда мусулмонларни кўрмадим, лекин исломни кўрдим; мен юртимга қайтдим, у ерда мусулмонларни кўрдим, лекин исломни кўрмадим” деган эди. “Исломийлик индекси” вазият 21-асрда ҳам шу зайл давом этаётганини кўрсатмоқда.\nМусулмон жамиятларининг ҳозирги ачинарли аҳволи асрлар давомида йўл қўйилган хатолар ва колониализмнинг натижасидир. Хатолар турлича бўлиши мумкин: сиёсий зулм, таҳқирловчи ижтимоий ва иқтисодий тизимлар, ажратувчи сиёсат, кенг тарқалган коррупция ва худбинлик, адолатсизлик, умидсизликдан иборат жамоавий кайфиятлар.\nБу рейтинг Ғарб мамлакатлари, айниқса Ғарбий Европа, Канада ва Янги Зеландия мусулмон мамлакатларига қараганда исломий қадриятларни ўзида кўпроқ акс эттиришини намойиш қилмоқда.


ЁШ ФЕРМЕРЛАР САРДОРИ – "Xazina" газетасининг онлайн саҳифаси\nЁШ ФЕРМЕРЛАР САРДОРИ\nFevral 8, 2019\t0\tBy admin\n…Автоуловимиз йўл ёқасидаги кенг далага келиб тўхтади. Сал нарида 100 чоғли қўйлар адир бўйлаб ёйилиб боради. Бахтиёр чўпоннинг сурур-ла куйлаётган хиргойисининг оромбахш оҳанглари гарчи оламда қаҳратон нафаси кезинса-да, қалбни илиқ ўйларга ошно этади. Ундан Сардор фермернинг даласи шуми, деб сўраймиз. Ҳали саволимизга жавоб олиб улгурмай, зумда ёнимизга бир чавандоз йигит учар отда елиб келди. Тулпорнинг жиловини билагига солган қотмадан келган чайир йигит қўш қўллаб саломлашгач, Сардорбекман, деб ўзини таништирди.\nВоҳамизнинг Fузор тумани ҳақида гап кетганда, кўз олдингизда кенг адирлар, бепоён даштликлар намоён бўлади. Бугун туманга ташриф буюриб, атрофни томоша қилсангиз, фикрингиз буткул ўзгаради. Обод гўшалар чиройи, серҳосил далалар таровати, сурурбахш, соя-салқин боғ-роғлар дилингизни фараҳбахш туйғуларга тўлдиради. Албатта, бу жараёнда муносиб меҳнат қилаётган ғузорлик барча соҳа фидойилари сафида тадбиркорлару замин заргарлари бўлган фермерларнинг ҳиссаси катта.\nТумандаги ёш фермерлардан бири Сардорбек Қораев бошчилик қилаётган «Тожи Қарши бобо» кўп тармоқли фермер хўжалигига ташриф буюрсангиз, ўзингиз бунга гувоҳ бўласиз. Сардорбекнинг иш жараёнини кузатиб, ҳар одимидан, нигоҳи, сўзларидан росманасига ёш фермерларнинг сардори эканини англаш қийин эмас.\nХўжалик 2015 йилда ташкил этилган бўлиб, умумий ер майдони 271 гектардан иборат. Чорвачилик, боғдорчилик, балиқчилик, пахтачилик ва ғаллачиликда хўжалик юқори натижаларни кўрсатиб келади. Сардорбек бошқараётган хўжалик далаларини айланаркансиз, кенгликлар узра ҳали кўклам ташриф буюрмасада, илиқ ҳарорат, файзу барокатни ҳис қиласиз, гўё. Хўжаликда барча турдаги техникалар шай. Ишчи-аъзолар мавсумда 30 кишидан ортиб кетади. Бошқа пайтларда эса 15 тагача боради.\n– Бугунги кун имкониятларидан фойдаланмаётган, нима қилишни билмай «боши қотиб» юрган тенгдошларимни сира ёқламайман, – дейди ёш фермер. – Ишни билганга топшир, дейишади боболаримиз. Ишбилармонлик аслида ҳаммада мавжуд. Уни ишлата билишимиз, замон билан ҳамнафас одимлашимиз керак. Бугун иш йўқ, деб бекорчиликнинг бошини тутиб юрган ёшларга шундай деган бўлардим: атрофга боқинг, фикр қилинг, ўқинг, вақтдан унумли фойдаланинг, ҳеч бўлмаса, тадбиркорликнинг бирор тури билан шуғулланинг. Қаранг, сиз каби ёшларнинг ташаббускорлиги эвазига бозорларимиз тўрт фаслда ҳам табиий, сифатли маҳсулотга лиқ тўла. Мактаб ва боғчаларимиз, яшаётган уйларимиз обод кўринишга эга бўлаяпти. Ҳар хонадонда енгил машина, замонавий рўзғор анжомлари бор. Бунга осон эришиб бўлмайди, ҳаммасининг ортида тинимсиз меҳнат ва фидойилик бор.\nКўпчилик менга, нима учун фермерликни танладинг, дейишади. Тўғри, илк йиллари хўжаликни юритиш осон бўлмади, албатта. Барака осмондан ёғилади, дейишади, менимча ерни обод этсангиз, уни парваришласангиз, барака ердан осмон қадар юксалади. Ҳосилдорликка эришишда жамоа аъзоларимиз меҳнатларини алоҳида таъкидлаб ўтишни жоиз, деб ўйлайман. Уларнинг кўпчилиги ёшлардан иборат. Ҳалим Алманов, Ўрол Исмадиёров, Ўрам Ҳайдалиев ва Ойбиби Бобожонова каби ишчиларимизнинг кўрсатаётган жонкуярлиги алоҳида таҳсинга лойиқ.\nСардорбек Қораев бошқараётган фермер хўжалиги туманда намуна кўрсатиб келаётганлиги билан алоҳида ажралиб туради. Айни пайтда хўжаликда 100 бошдан ортиқ майда туёқли, 30 дан ортиқ йирик шохли, 8 та от парваришланмоқда. 50 сотих майдонда барпо этилган кўлда балиқчилик йўлга қўйилган.\n– Кўлга биринчи йили 400 дона сазан балиқ чавоқлари ташланиб, мавсумда яхшигина балиқ овладик, – дейди С. Қораев. – Бу кўрсаткич йилдан йилга ортмоқда, мавсумда ҳар йилгидан-да кўп ҳосил олишга эришиш кўзда тутилмоқда.\n80 гектар майдонда ястаниб ётган майсалар қалбингизга баҳорий мунавварликни туҳфа этади.\nЭзгу мақсад, саховат бор жойда, омонлик бор, ризқ унуми бор, деганларидек, фермернинг ташаббуси билан хўжалик томонидан ҳар йили байрамларда «Майна Ҳасанова» номли маҳалла ҳудудидаги кам таъминланган оилаларга хўжаликда ишлаб чиқарилган маҳсулотлардан эҳсон қилинади.\nСардорбек бу йил баҳорда 20 ёшни қаршилайди.\nУнинг келгуси режалари талайгина. Мамлакатимизда ёшларни қўллаб-қувватлашга қаратилаётган имтиёзлардан унумли фойдаланиб, янги қўшимча тармоқлар ташкил этишни, балиқчиликни янада ривожлантиришни ният қилиб турибди.\n– Режа, мақсадларимиз кўп, уларга астойдил қилинган меҳнатимиз билан эришамиз, асосийси, ҳаракат бўлса, бас, – дейди ёш фермер мамнуният билан. Бизни кузатар экан, зангори «Лассети»нинг рулига ўтирди. Унга қарата, оқ йўл сенга Сардорбек, деганча ортга қайтдик.\n744 НАФАР СОЛИҚЧИ МАЛАКА ОШИРДИ\nHumidity : 25%\nMonday\tTomorrow\t 37\t°C\nTuesday\t 38\t°C\nЮЗМА-ЮЗ МУЛОҚОТЛАР САМАРА БЕРМОҚДА\nAvgust 5, 2019\t0\nСОЛИҚ МАЪМУРИЯТЧИЛИГИНИ ТАКОМИЛЛАШТИРУВЧИ ҲУЖЖАТ\nСОЛИҚ ИСЛОҲОТЛАРИ ИҚТИСОДИЙ ТАРАҚҚИЁТГА ХИЗМАТ ҚИЛМОҚДА\nСенат солиқ ва бюджет сиёсатига оид қонунни маъқуллади\nDekabr 13, 2018\t0\nЁШ ФЕРМЕРНИНГ ЮТУFИ НИМАДА?


СИФАТЛИ КОЛБАСА ?АНДАЙ БЎЛАДИ? » Dildosh.uz - Sizga qalbdan yaqinmiz\nРоссиялик космонавт Хал?аро космик станция\nРоссиялик космонавт Хал?аро космик станция бортида туриб, роботни Ерда Марс тупро?ига ўхшатиб ?урилган лабиринтдан...\nСИФАТЛИ КОЛБАСА ?АНДАЙ БЎЛАДИ?\nОпубликовано : 2-07-2014, 17:17 | Категория: Разнообразие мира\nСа?ифа технолог-мутахассис А.Жўраев билан ?амкорликда тайёрланди.\nГўшт, бари бир, гўшт-да, ?узурбахш таъми билан одамнинг ишта?асини очиб юборади. Айни?са, гўштдан тайёрланган колбаса ма?сулотларини айтмайсизми? Аммо масаланинг бош?а томони бор. Колбаса мазали ва сифатли бўлмаса, унинг колбасалигидан нима маъно ?олади.\nТошкент ша?рида сифатли колбаса ма?сулотларини топиш мумкин. Лекин вилоятларда бозордан маза ?илиб еса бўладиган колбаса ма?сулотларини харид ?илиш анча муаммо. Бунинг ўзига яраша сабаблари бор. Биринчи навбатда гап ма?сулотнинг таркибига ?ўшиладиган масалли?ларнинг ми?дорида. Колбаса гўштдан тайёрланадиган ма?сулот. Демак, ма?сулотнинг асосий таркибини гўшт ташкил этиши керак. Аммо бугунги кунда энг катта муаммо – ма?сулотнинг таркибидаги гўшт ми?дорининг жуда кам бўлиши ёки ўта сифатсиз, истеъмолга яро?сиз гўштлардан фойдаланиш. Бизда айрим ишлаб чи?арувчиларнинг фикри-хаёли ?ар доим масалли?ларни тежашда бўлади. Улар кам масалли? ишлатиб, кўпро? фойда олишни исташади. Шундан хулоса чи?ариш мумкинки, биринчи навбатда колбаса ишлаб чи?арувчилар ?ам гўштни тежашга ?аракат ?илишади. Тоза, сифатли гўштнинг ўрнига арзон-гаров, сифатсиз гўштлардан фойдаланилади. Ёки гўштнинг ўрнини босувчи бош?а ма?сулотларни солиб юборишади. Майли, шундай ?илиб даромад кўраётганлар ?ам кўпчиликни ташкил этар, аммо виждон-чи? Бизнинг ма?садимиз колбаса ишлаб чи?ариш жараёни ва колбаса ма?сулотларининг сифати ?а?ида озро? бўлса-да ў?увчиларга маълумот беришдир.\nКолбаса таркибида ?андай ма?сулотлар бўлади?\nДавлат стандартларига моc келадиган колбаса ма?сулотининг таркибида ?уйидаги масалли?лар бўлиши керак: Мол гўшти (40%), туз (пиширилган колбасада 1,8%, дудланганда 2%) , зираворлар (таъбга ?араб), натрий нитрит (100 кг тайёр ?иймага 10 грамм), шакар (100 кгга 200 грамм), тухум (пиширилган колбасада 1%), картошка крахмали (7%), ?ўй думба ё?и (ё?ли колбасада 10%).\nКолбаса ?андай тайёрланади?\nПиширилган (Варёный) колбаса ?уйидагича тайёрланади: Дастлаб мол гўшти маринадланиб, +4 дан +12 гача бўлган ?ароратда 12 соат са?лангач, ?иймалаш ускунасига солинади. Унга нитрит ?ўшилиб, ?иймаланади. Сўнгра бу ?иймага гўштнинг сифатига ?араб сув ?ўшилади (масалан, сифатсиз, ?ари молларнинг гўштига камро? сув солинади). Ундан кейин таъбга ?араб туз, зираворлар, шакар ва тухум ?ўшилиб, ?иймалаш жараёни меъёрига етгунча давом эттирилади. Меъёрига етай деб ?олганда крахмал ва думба ё?и ?ўшилади. Тайёр ?ийма ?олипларга солиниб, махсус печда, 80 даражали ?ароратда бу? ёрдамида колбасанинг диаметрига ?араб 1 соатдан 5 соатгача пиширилади.\nПишган колбаса сову? душда совитилади. Совигандан кейин +15 даражагача бўлган совиткичларда 24 соат са?ланади. Ундан кейин истеъмол учун жўнатилади.\nМаринадлаш: мол гўшти 10 смча катталикда бўлакларга бўлиниб, унга 3 фоиз туз ?ўшилиб, гўшт ?иймалагичдан чи?арилади.\n?иймалагичдан чи?арилган тову? гўшти ва маринадланган мол гўшти аралаштирадиган ускунага солиниб, туз, нитрит, шакар, зираворлар ?ўшилади. Масалли?лар 10 да?и?ача аралаштирилади, сўнг унга сув солинади. Сув гўштнинг сифатига ?араб кам ёки кўп ?ўшилади. 15 да?и?а аралаштирилади ва крахмал ?ўшилиб, 5 да?и?а аралаштирилгач, ё? солиниб, яна 2 да?и?а аралаштирилади. Кейин ?олипларга солиниб, махсус печда дастлаб 45 да?и?а ?издирилади, сўнг ярим соат дудланади. Ундан кейин совитилиб, 25 да?и?а дудланади.\nСовиткичда +5 дан +20 даражагача бўлган ?ароратда 8 соат са?ланади. Сўнг истеъмол ?илиш учун чи?арилади.\n– Одамлар орасида колбаса ма?сулотларини тайёрлаш жараёнида гигиенага риоя ?илинмайди, гўштларнинг ичига ?ар хил кемирувчилар, ?ашаротлар тушиб ?олиши мумкин, деган гап-сўзлар юради. Шу тў?рими?\n– Колбаса ишлаб чи?ариш цехлари биноларининг ?амма томонлари кафел билан жи?озланади. Бундай шароитда кемирувчи ёки ?ашаротлар бўлмайди. Цехларнинг ички хоналари ?ар ?афта тозаланиб, хлорли сувда ювиб чи?илади. Иш бошланишидан олдин ?ар куни ускуналар исси? сувда ювиб олинади.\n– Кўпчилик колбасаларнинг таъми, сифати ?а?ида яхши гап айта олмаймиз. Бунинг сабаби нимада?\n– Кўпро? фойда ?иламан, деб гўшт кам ми?дорда солиниб, кўпро? сув ва ун ?ўшилади, ма?сулотнинг тахминан 10-20 фоизигина гўшт бўлади. Колбасага солинадиган зираворлар чет элдан келтирилгани, ?иммат нархда бўлгани учун кам ми?дорда ?ўшилади. Баъзида арзонро? бўлгани учун мол гўштининг ўрнига юз фоиз тову? гўшти ишлатилади.\n– Оддий истеъмолчи колбасанинг сифатли ва ?алол эканлигини ?андай билиб олиши мумкин?\n– Чўч?а ё?и солинган колбасадан ё?имли, ўзига тортувчи таъм келади, ?олаверса, чўч?а ё?и ?иммат туради. Лекин шунда ?ам айрим колбаса ишлаб чи?арувчилар бу ма?сулотдан фойдаланади. Виждонли ишлаб чи?арувчилар ма?сулот этикеткасига чўч?а гўшти ёки ё?и бор, деб ёзиб ?ўйиши мумкин. Аммо нафсга берилиб, одамларни алдовчилар ?ам кўпчиликни ташкил этади.\nМа?сулотнинг таркибини билиш учун истеъмолчи харид пайтида этикеткадаги кўрсатмаларни яхшилаб ў?иши керак.\nКолбаса тайёр ма?сулот ?олатига келиши учун 40 соат керак бўлади.\nИстеъмолда дудланган колбасага талаб кўпро?.\n?А?И?ИЙ ВА ?АЛБАКИ ШОКОЛАДНИНГ ФАР?И\n“?озирда ўзимизда ишлаб чи?арилаётган шоколадларнинг...\n“ЖЎЖАНИ 20 КУНДА САНАЙМИЗ” ЁХУД “ОНАСИ ЙЎ?” ЖЎЖАЛАР ?А?ИДА ?А?И?АТЛАР\nИнсоният паррандачиликни ўзлаштиргандан буён, ўтган 4...\nБаъзида шундай бўладики, муаммо аслида хотирангиз билан...\nСЕМИЗЛИК – XXI АСР МУАММОСИ\nXXI асрда ривожланган мамлакатларда семизлик катта...\nЯнварь охирида Ўзбекистонда ?аво ?арорати кескин совийди\nЯнварь ойининг охирида Ўзбекистонда ?аво ?арорати сезиларли...


Россия хатарли мамлакатга айланмоқда\nШимолий Осетиянинг Беслан шаҳрида юз берган фожеа Марказий Осиё давлатларидан Россияга бориб ишлаётган миллионлаб мардикор ёки бошқача айтганда, гастарбайтерларнинг фаолиятига ҳам бевосита таъсир этди.\nБеслан фожеасидан сўнг Москва шаҳри думасининг баъзи депутатлари пойтахтда паспорт тизимини кучайтиришга даъват эта бошлади. Улар Москвага киришни чеклаш, қайддан ўтказиш ишларини жиддий йўлга қўйишни талаб этяпти.\nМосква шаҳри думаси депутати Юрий Попов яқинда “Россия” телеканалига берган интервьюсида бундай тартиб-қоидаларнинг амалга киритилиши содир этилиши мумкин бўлган террорчилик ҳаракатларининг олдини олишини маълум қилди.\nҲозирча, Ю.Поповнинг бу ғояси кўпчилик депутатлар томонидан қўллаб-қувватлангани йўқ. Шаҳар думаси бу ғояни қўлласа ҳам уни амалга киритишни Давлат думаси ҳал қилади.\nБесландаги террорчилик хуружидан сўнг Россия шаҳарларида паспорт текшируви кучайтирилганидан ўзбек гастарбайтерлари ҳам азият чекмоқда.\n“Озодлик” мухбири Москвадаги ўзбек гастарбайтерларининг аҳволини ўрганишга ҳаракат қилди. Раҳмон исмли йигитнинг телефон орқали маълум қилишича, айни пайтда Москвада паспорт тизими ва милиция ходимлари ҳар бир кишининг ҳужжатларини текшириб чиқмоқда.\nРаҳмоннинг айтишича, Москвада Марказий Осиё давлатларидан келган мигрантларни ҳамма ҳам ёқтиравермайди. Айниқса, рус ёшлари орасида миллатчилик кайфияти кучаймоқда. Ўзбек гастарбайтерларига маҳаллий ишчилар маошларининг тенг ярми миқдорида ойлик тўланади.\nМосквадаги “Мемориал” инсон ҳуқуқлари ташкилоти вакиласи Светлана Ганушкинанинг таъкидлашича, ҳозирги кунгача Москвага иш излаб келганларни қайддан ўтказиш, қайддан ўтмаганларни шаҳардан чиқариб юбориш ҳақида учта қонун қабул қилинган. Лекин уларнинг ҳаммаси суд томонидан бекор қилинган. Чунки улар Россия қонунчилигига зид эди. Бироқ бугунги шароитда бундай қонун яна қабул қилиниши эҳтимоли юқори. Зеро, айни пайтда Давлат думани юқоридан туриб бошқарилади.\nС.Ганушкинанинг сўзларига қараганда, Марказий Осиёдан келганларнинг Москвада ишлашига рухсат йўқ. Лекин иш берувчилар уларни ноқонуний равишда қулдай ишлатади ва арзимаган маош беради. Бунинг устига, иш берувчилар ва милиционерлар ўзаро ҳамтовоқдирлар. Агар ишчи ойлик олса, қаердандан милиционер пайдо бўлади ва пулини тортиб олади.\nС.Ганушкинанинг эътирофича, бугунги кунда гастарбайтерларнинг аҳволи жуда ёмон. Уларга нисбатан жуда кўплаб жиноятлар содир этилмоқда. Лекин маҳаллий ҳокимият вакиллари бу жиноятларга қарши кураш олиб бормаётир. Беслан воқеаси уларнинг шароитини янада оғирлаштирган. Тез орада Россияга келиш жуда хатарли бўлиб қолади.


Ҳазрати султон чўққиси — Қашқадарё вилоятининг Китоб туманидаги чўққи | KITAB.UZ\nҲазрати султон чўққиси — Қашқадарё вилоятининг Китоб туманидаги чўққи\nҲазрати султон чўққиси — Қашқадарё вилоятининг Китоб туманидаги чўққи, баландлиги 4030 м. Ҳисор тизмаси сувайирғич қисмининг жануброғида. Оқсув дарёсининг бошланиш қисмида жойлашган. Ўзбекистоннинг энг баланд нуқталаридан бири. Атрофидаги ҳудудлардан тик қурумли қоялар ҳосил қилиб кўтарилган. Ёнидан оқиб ўтувчи ва шу ҳудуддан бошланувчи дарёлар ҳавзасида абадий қор ва музликлар мавжуд. Бу тоғ Китоб туманиниг шарқий қисмида, Гелон ва Кўл қишлоқларига жуда яқин жойда жойлашган.


09:34 15.10.2015 (Янгиланган 14:57 23.11.2015) Ҳавола олиш\nТасвирий санъат шинавандаларига 2 минг кв.м. майдонда рассомнинг 400 тасвирларини катта экранларда намойиш этилади. Кўргазманиг қизиқарли томони шундаки, у томошабинга гўёки тасвир ичига кириб кетиш имконини беради.\nТОШКЕНТ, 15 окт — Sputnik. Москвадаги Artplay дизайн марказида «Ван Гог. Жонланган тасвирлар 2.0» кўргазмаси очилади, РИА Новости хабарига кўра. Ушбу кўргазма Голландиялик рассом таваллудининг 125 йиллигига бағишланган.\nТомошабинлар буюк постимпрессионист рассомнинг энг машҳур асарларининг юқори сифатли, катталаштирилган репродукцияларини томоша қилишади. Ушбу тасвирлар орасида Япония мотивлари, сирли юлдузли тунлар, тўлиб-тошган Франция табиат манзаралари бор. Умумий ҳисобда томошабинлар эътиборига 2 минг кв.м. майдонда рассомнинг 400 тасвири намойиш этилади. Кўргазманинг ажойиб томони шундаки, у томошабинга гўёки тасвир ичига кириб кетиш имконини берилади. Масалан томошабин "Арледаги ётоқхона" ичида суратга тушиши ёки “Тунги қаҳвахона террасасида” бир пиёла қаҳва ичиши мумкин.\nКўргазма доирасида мастер класс ва анжуманлар ҳам бўлиб ўтади. Унда ҳар бир киши тажрибали рассомлар назорати остида “Кунгабоқарлар” ки “Юлдузли тунлар”ни чизишда ўз кучини синаб кўриши мумкин.\nГолландиялик рассом Ван Гог ўз ижоди давомида 2000 дан санъат асарлари яратди, улардан 930 тасвир ва 1100 эскиз ва бошқа намуналар. Амстердамдаги Ван Гог музейи дунёдаги энг кўп бориладиган музейлардан биридир. У ерга йилига 1,5 миллион киши боради.


ЎзА - Ижтимоий ҳимоя давлат эътиборида\nИжтимоий ҳимоя давлат эътиборида\n02.04.2018 17:04 Чоп этиш версияси\nПрезидентимиз Шавкат Мирзиёевнинг Олий Мажлисга Мурожаатномасида белгиланган устувор вазифалар ижроси сиёсий партиялар ва депутатлик бирлашмаларини фаол ишлашга ундамоқда.\nЎзбекистон Халқ демократик партияси марказий кенгаши бундай талаб ва эҳтиёжларга мувофиқ Ногиронлар, Кўзи ожизлар ва Карлар жамиятлари ҳамда “Нуроний” жамғармаси билан ҳамкорлик меморандумларини имзолаган. Бу ҳужжатлар аҳолининг ижтимоий ҳимояга муҳтож қатламларини қўллаб-қувватлашда ҳамкор ташкилотлар билан ишлаб чиқилган дастурлар ижросини таъминлаш ва уларнинг ечимларига асосланади.\nЎзбекистон Халқ демократик партияси марказий кенгаши ўтказган очиқ мулоқот мазкур масалалар ижросига қаратилди.\nАҳолининг ижтимоий ҳимояга муҳтож қатламига кўмак бериш, муаммоларини ҳал этиш савоб ишларнинг энг улуғи ҳисобланади. Айниқса, бугунги кунда бу қатлам вакиллари давлат ҳимоясида бўлиб, пенсиялар ва имтиёзлар бўйича қонун ҳужжатлари қоидалари ижроси устидан депутатлик ва жамоатчилик назорати ҳам ўрнатилган. Бу каби ўрганиш ва мулоқотлар натижасида ўтган йили Ўзбекистон Халқ демократик партияси томонидан пенсионерлар ва ногирон кексаларнинг манфаатларини ҳимоя қилишга оид 56 масала депутатлик гуруҳларида, 48 масала доимий комиссияларда, 41 масала сессияларда кўриб чиқилди.\nУшбу очиқ мулоқот Ногиронлар, Кўзи ожизлар ва Карлар жамиятлари ҳамда “Нуроний” жамғармаси масъуллари билан бу борадаги муаммоларни ҳал этишда қулай имконият яратди. Унда режалар бўйича бажарилган ишлар сарҳисоб қилиниб, мавжуд муаммолар ечимига доир чора-тадбирлар кўрилди.


ЎИҲ раҳбарларидан бири экани гумонланаётган шахс қўлга тушди\n23 ноябр 2020, Тошкент вақти: 23:52\nҚирғизистон Ички ишлар вазирлиги Ўш вилоятининг Ўзган шаҳрида Ўзбекистон исломий ҳаракати лидерларидан бири экани гумонланаётган Абдулхай Йўлдошев қўлга олинганини маълум қилди.\nИИВ матбуот хизмати тарқатган хабарга кўра, А.Йўлдошев устидан 2006 йил июлда жиноят иши очилган. Ўшандан бери у қидирувда бўлган.\nАйтиб ўтиш жоизки, 2006 йил июлида Жалолобод шаҳрида номаълум қуролли гуруҳ ва милиция ходимлари ўртасида отишма бўлиб ўтган, гуруҳнинг айрим аъзолари қочишга улгурган эди. Ўшанда қирғиз милицияси бу гуруҳ аъзолари ЎИҲ вакиллари бўлиши мумкинлигини билдирганди. Шунингдек, Ўзган шаҳридаги қисқа отишмадан сўнг ҳам милиция ЎИҲга аъзоликда айбланган 12 кишини қўлга олган эди.\nА.Йўлдошев Қирғизистон ҳудудида мана шундай ташкилотларга асос солганликда айбланмоқда.\nЎш вилояти милицияси расмийси Жениш Аширбоев бундан аввалги йилларда ЎИҲ аъзолари аста-секинлик билан Қирғизистон ҳудудига кириб келаётгани ҳақида маълумотлар олинганини билдирди.\n“Биз уларни кузатиб бордик ва уюшган ҳолда қўлга олдик. Бугунги кунда Қирғизистон ҳудудида ЎИҲ аъзолари сони қанча экани номаълум”,- деди Ж.Аширбоев.\nМаълумотларга кўра, А.Йўлдошев Қирғизистон Жиноят кодексининг 12 моддаси билан айбланаётир. Улар орасида конституциявий тузумни куч билан ағдаришга даъват, милиция ходимини ўлдириш, мамлакат ҳудудида ЎИҲ ва “Ҳизб ут-таҳрир” ячейкаларини ташкил этиш каби моддалар ҳам бор.\nБироқ “Ҳизб ут-таҳрир” аъзоларидан бири Дилёр Жумабоев ҳизбчилар ЎИҲ билан алоқа ва ҳамкорлик қилмаслигини таъкидлади.\nУнинг сўзларига кўра, ЎИҲ лидерларидан бири сифатида гумонланиб қўлга олинган шахсни “Ҳизб ут-таҳрир” билан боғлашдан ягона мақсад “экстремизм, терроризм ҳақида ваҳима кўтариб, бир ёқлардан пул олиш”дир.\nЎш ва Жалолобод вилоятларида ЎИҲ аъзолари қўлга олинаётгани, отишмалар ҳақидаги хабарлар аҳолининг айрим қатлами орасида Ўзбекистон ва Қирғизистон махсус хизматлари ҳамкорликдаги ҳаракатларини кучайтириши керак, деган фикр шаклланишига сабаб бўлмоқда.\nҚирғизистонлик ҳуқуқ ҳимоячилари эса ҳар қандай террорчилик ва айирмачилик ҳаракатларига қарши қирғиз махсус хизматлари мустақил тарзда курашмоғи зарурлигини таъкидлаётир.\n“Ўзбекистон махсус кучлари билан ҳамкорлик Қирғизистонда ҳам давлат томонидан диндорларга қарши турли ноқонуний ҳаракатлар содир этилишига асос яратиши мумкин”,- дейди инсон ҳуқуқлари ҳимоячиси Азиза Абдурасулова.


Чечен аёллари сўнгги йилларда камроқ туғмоқда\n16 январ 2018, Тошкент вақти: 16:44\nКейинги 10-15 йил ичида Чеченистонда туғилиш даражаси ўта юқори, ўлиш даражаси эса анча паст бўлди. Натижада Чеченистон Россиянинг аҳоли сони энг тез ўсиб бораётган ҳудудларидан бирига айланди.\nРасмий маълумотларга кўра, Чеченистон аҳолиси 2008 йилнинг 1 январида 1 миллион 205 минг кишини ташкил қилган. Бу кўрсаткич 2010 йилнинг октябрига келиб 1.269 миллионга, 2015 йилнинг ноябрида эса 1.391 миллионга етган.\nЧеченистон аҳолисининг камида ярмининг ёши ҳали 30 га тўлгани йўқ.\nАйни дамда Чеченистонда туғилган болалар сони 2004 йили 25800 нафар бўлган. 2009 йилга келиб бу кўрсаткич 36532 га етган. Аммо кейинги йилларда туғилганлар сони озайган: 2012 йил 34770, 2015 йил эса 29498 чақалоқ туғилган. 2016 йилнинг илк олти ойи давомида эса туғилиш даражаси 6,9 фоизга қисқарган. Бу Россия бўйича энг йирик қисқаришдир.\nБолалар ўлими даражаси ҳам тушган. Бу кўрсаткич 2012 йилда ҳар 1000 туғилишга 24,9 ҳолатни ташкил этгани ҳолда 2011 йилга келиб 11,8 ҳолатгача пасайган. Аммо бу қисқариш туғилишлар сонидаги ўзгаришдан анча оздир.\nТуғилиш даражасининг пастлашига бир неча омил таъсир қилган бўлиши мумкин.\n2000 йиллар охирида оила қурганлар, яъни 2004-2009 йиллардадаги ўсишга туртки бўлган оилаларда ҳозир икки ёки уч фарзанд бўлиб, улар моддий сабабларга кўра ёки Чеченистондаги ҳозирги вазият туфайли бошқа фарзанд қилмасликка қарор қилган бўлишлари мумкин. Чеченистоннинг қаттиққўл президенти Рамзан Қодиров мамлакатда қўрқув муҳитини юзага келтирган.\nТуғилиш даражаси 2009 йил энг юқори кўрсаткичга етгани ҳайратланарли эмас. Чунки 2007 йил Рамзан Қодиров мамлакат президенти этиб тайинланган ва унга чечен жамиятини исломий ҳамда қаттиққўл мафкурага таяниб ўзгартиришига эрк берилган.\nҚодиров ҳамда унинг атрофидагилардан ҳайиққан минглаб чеченистонлик Россияни тарк этди. Инсон ҳуқуқлари фаоли Светлана Ганнушкина 2013 йил бутун бошли кўча турғунлари уйларини сотиб, автобусда ғарб томон йўл олаётганини айтган эди. Тарк этаётганларнинг оз қисми расмийларга бу ҳақда хабар беради. Шу сабаб расмий рўйхатдан ўтган ҳамда аслида мамлакатда яшаётганлар сони ўртасида йирик тафовут юзага келган.\n2013 йил олмон матбуоти 10 мингга яқин чеченистонлик Германияда бошпана излагани ҳақида ёзди. Чеченистон ҳукумати эса буни рад этди.\nГермания ички ишлар вазирлиги тарқатган маълумотга кўра, 2016 йилнинг январь-май ойларида 2244 нафар чеченистонлик Германиядан сиёсий бошпана сўргаган.


29 Ноябрь 11:31\nСпиртли ичимликларни истеъмол қилиш саратоннинг камида етти турига олиб келиши мумкин: оғиз бўшлиғи саратони, қизилўнгач саратони, ларингеал саратон, жигар саратони, йўғон ичак саратони ва кўкрак саратони.\nМутахассисларнинг таъкидлашича, ҳар қандай миқдордаги спиртли ичимликларни истеъмол қилиш саратон хавфини оширади. Aгар кўкрак бези саратони ҳақида гапирадиган бўлсак, кунига бир стакан шароб ҳам аёлларда кўкрак бези саратони ривожланиш хавфини ошириши мумкин.\nСпиртли ичимликларни камайтириш ёки спиртли ичимликлардан воз кечиш саратон хавфини камайтиришга ёрдам беради.\n«Aлкоголнинг ҳар қандай тури саратон хавфини оширади. Бунинг сабаби, спиртли ичимликлар инсон саломатлиги учун жуда зарарли. Aйтиш жоизки, айрим ичимликлар таркибида спирт, айрим пиволарда ҳам спирт кўп бўлади», — дейилади Саратон касалликларини ўрганиш бўйича халқаро агентлик сайтида.


Ўзбекистон кубоги. «Олимпик» «Турон» дарвозасига 5та гол урди, «Бухоро» Суперлига клуби билан дуранг ўйнади, «Янгиер»да йирик ғалаба\n«Кубок ўйинида ўйин амалиёти кам футболчиларга ишонч билдиряпмиз». Лазаревич «Қизилқум»нинг «Нефтчи»ни мағлуб этгани ҳақида\n«Майдон худди бетондек жуда қаттиқ экан. Бундай майдонларда футболчиларни ўйнатиш керак эмас». Қосимов Урганчдаги ўйин ҳақида\nЎзбекистон кубоги. «Қизилқум» водийда «Нефтчи»ни мағлуб этди\nЎзбекистон кубоги. ОКМК Урганчда йирик ҳисобда ғалаба қозонди, «Машъал» «Ғиждувон»ни мағлуб эта олмади\n«Бухоро» стадиони ўйинларни қабул қилишга тайёр\nАҳмедов яна майдонда, Ўзбекистон фахрийлари орасидаги япониялик мураббий. Хоразмдаги фестивалда фахрийлар ўртасида ўртоқлик учрашуви бўлиб ўтди\n«Навбаҳор» «Динамо»ни қабул қилади, «Нефтчи» «Қизилқум»га қарши. Ўзбекистон кубоги 2-тури анонси\nЎзбекистон кубоги 2-тур ҳакамлари эълон қилинди. Намангандаги ўйинда Тўхтасинов, Тошкентда Каримов ишлайди\nРўзиқул Бердиев: «Гуруҳимиздаги тўрттала жамоани ҳам тенг кучли дейишимиз мумкин»\nОсиё Кубоги саралаши. Ўзбекистон футзал миллий жамоаси Непални йирик ҳисобда мағлуб этди\nЎзбекистон кубоги. «Бунёдкор» Бекободда 4та гол урди, «Турон»да ғалаба, «Олимпик»да сенсацион мағлубият, «Сурхон» «Бухоро»дан устун келди\n«Сурхон»да ишлаган уч бечоралар 6 миллиард даъво қиляпти». ПФЛ директори Термиз клубидаги қинғирликлар ҳақида\nЎзбекистон кубоги. «Қўқон-1912» воҳадан йирик ғалаба билан қайтди, «Машъал» водийда зафар қучди, «Андижон» Янгиерда учта гол урди\nЎзбекистон кубоги. ОКМК «Локомотив»ни мағлуб эта олмади, «Зомин» «Хоразм» билан ўйинда ғалаба қозониб, гуруҳ пешқадамига айланди


Париж аэропортларда водород даврини бошлаб бермоқда\nAirbus ва Air France-KLM компанияларининг танлови бошланди. Ғолиб 2035 йилга қадар водород двигателли самолётларга хизмат кўрсатиш учун Париж аэропортларини қайта жиҳозлайди.\nAirbus ва Air France-KLM компаниялари ва ADP аэропортлар гуруҳи Париж аэропортларида «водород тугунлари» деб аталмиш лойиҳаларни амалга оширишга киришди. Choose Paris Region агентлиги кўмаги билан халқаро танлов эълон қилинди. Танлов водородда учувчи келажак самолётларини тўлдириш учун аэропорт экотизимини яратишга қаратилган.\nAirbus келажак барқарор авиациясининг кўринишини амалга ошириш ва ифлосланишсиз парвозларни тижорий йўлга қўйиш учун қатъий қарорга келган.\n«Водородли двигателлар келажаги энг порлоқ технологиялардан бири. Бу мақсадларимизга эришишда ёрдам беради, бироқ буни якка ўзимиз уддалай олмаймиз. Бу инқилоб ҳам бизнинг назорат қилувчи ва бутун дунёдаги инфратузилмавий экотизимлар ўзгаришини талаб қилади. Аэропортлар бугунданоқ бундай ўзгаришнинг таъминланишида муҳим рол ўйнашлари шарт ва биз очиқ инновациялар ташаббуси ижодий лойиҳалар ва ечимларга туртки бўлишига умид қиламиз», дея баёнот берган Airbus’нинг техник масалалар бўйича вице-президенти Жан-Брис Дюмон.\nЎзи нималар бўляпти ва биз қачон водородда уча оламиз? Аслида бу каби жиддий инфратузилмавий ўзгаришлар кейинги 5-10 йил ичида содир бўлмайди. Париж аэропортларининг қайта жиҳозланиши Airbus ва Air France KLM’нинг водородли двигателларга ўтишга бўлган стратегик мақсадларини аниқ баён қилади.\n2020 йилда Airbus компанияси ZeroE лойиҳаси доирасида концепцияси ишлаб чиқилаётган уч экологик самолётни намойиш қилди. 2035 йилга бориб эса, водород двигателли кичик фюзелажли авиалайнер ишлаб чиқилади.\nРасман водородда учувчи илк самолётнинг тижорий парвози бўлиб ўтган. Ўтган йилнинг сентябрида водород ёқилғиси билан учувчи M-классдаги Piper самолёти Буюк Британия узра 20 дақиқа учиб ўтганди. Бу воқеа янги дунё рекорди эмас, бироқ водород технологияларини ишлаб чиқишда муҳим қадам бўлган. Водородда учувчи самолётнинг илк муваффақиятли парвози 2016 йили Германиянинг Штутгарт шаҳрида бўлган. Синовларга мўлжалланган HY4 самолётининг намунаси Германия аэрокосмик марказида яратилган ва тижорий парвозларга даъво қилмаганди.\nВодородли транспортлар тугуни\nТанлов шартларига мувофиқ, аэропортлар ўртасида суюқ ва газсимон водородни сақлаш, ташиш ва тақсимлаш воситалари ташкил қилинади. Суюқ водородни қуйиш жараёнида тарқаб кетган газсимон водородни тўплаш ва карбонсизланган водородни ишлаб чиқариш жараёнида кераксиз қисмни ажратиб олиш мақсадида ёпиқ айланани ташкил қилиш мажбурийдир.\nИдеал Парижнинг барча аэропортларида темир йўл ва қувват билан таъминлашгача қайта тикланувчи энергия асосида экологик тоза ерусти транспорт воситаларидан фойдаланиш назарда тутилган.\nЎзбекистондаги илк хусусий авиакомпания 2та Airbus А320-200 самолётини ижарага олди


Пайариқ туманида бир неча гиёҳвандлик моддалари савдоси ва сақланишига чек қўйилди — Sof.uz\n2.03 18:20 119 Жамият\n2021 йил 1 март куни Самарқанд вилояти ИИБ ходимлари томонидан олиб борилган тинтув-тергов ҳаракатлари давомида 1954 й.т. Пайариқ тумани “Бошчўрош” маҳалласида яшовчи, фуқаро М.Унинг яшаш манзили холислар иштирокида тинтув қилинганида, яшаш уйи хожатхонасидан яшил рангли, қуруқ ҳолдаги, ўзига хос ўткир ҳидли моддаси топилиб, холислар иштирокида тегишли тартибда расмийлаштирилиб олинди. Ушбу модда “марихуана” гиёҳвандлик моддаси эканлиги ва соф оғирлиги 1,62 граммга тенг эканлиги аниқланган.\nМазкур ҳолат юзасидан Пайариқ тумани ИИБ ҳузуридаги Тергов бўлинмаси томонидан Ўзбекистон Республикаси Жиноят кодекснинг 276-модда 2-қисми билан жиноят иши қўзғатилган.\nШунингдек, “Зарбдор ойлиги” тезкор-профилактик тадбири давомида олинган тезкор маълумотга асосан, 1976 й.т. Пайариқ тумани “М.Улуғбек” маҳалласида яшовчи фуқаро Р.Р. Пайариқ тумани, Челак шаҳар, Мустақиллик кўчасида тадбирга ҳаридор сифатида жалб килинган шахсга 100.000 сўм эвазига яшил рангли, қуруқ ҳолдаги, ўзига хос ўткир ҳидли “марихуана” гиёҳвандлик моддасига ухшаш моддасини сотаётган вақтида ушланди.\nСамарқанд вилоят ИИБ ЭКБнинг хулосасига кўра Р.Рдан тадбир давомида олинган яшил рангли, ўзига хос ўткир ҳидли, қуруқ ҳолдаги модда “марихуана” гиёҳвандлик моддаси эканлиги ва унинг соф оғирлиги 1,62 граммга тенг эканлиги кўрсатилган.\nМазкур ҳолат юзасидан Пайариқ тумани ИИБ ҳузуридаги Тергов бўлинмаси томонидан Ўзбекистон Республикаси Жиноят кодекснинг 273-моддаси 1-қисми билан жиноят иши қўзғатилган.\nМазкур ҳолатлар юзасидан ИИВ ЖҚББ Гиёҳвандлик воситалари билан қонунга хилоф равишда муомала қилишга қарши курашиш бошқармаси батафсил ахборот берди.


"Ёшлар"да пахта плантацияси қирқилган "Канизак Изаура" фильми қўйилмоқда\n25 ноябр 2020, Тошкент вақти: 11:04\nБразилиянинг алмисоқдан қолган “Канизак Изаура” сериали "Ёшлар" телеканалида қулларнинг пахта плантацияларида эксплуатация қилиниши акс этган саҳналари қирқилган ҳолда намойиш қилинмоқда. Телеканал кинотаҳририяти масъуллари бу ҳолга эски фильмнинг яроқсиз жойлари кесилган, кинолентанинг яроқсиз қисми эса айнан пахта терими акс этган саҳналар бўлиши мумкин, деб изоҳ берди.\nБразилиянинг “Канизак Изаура” фильми илк бор 1988 йилда Марказий телевидние орқали намойиш этилган эди.\nUznews.net хабарига кўра, фильмдаги пахта плантацияларида қулларнинг тер тўкиб меҳнат қилаётгани акс этган манзаралар кесиб ташланган.\nФильмнинг ўзбекистонлик иштиёқмандлари “Ёшлар” канали орқали намойиш этилаётган “Канизак Изаура” филмининг ўзбекча дубляжида Изауранинг жазирама қуёш остида пахта плантацияларида тер тўкиб ишлаши, терган пахтасини елкасига ортиб хирмонгача олиб бориши акс этган лавҳалар ғойиб бўлганини айтишади.\n- Бу фильмни олдин ҳам кўрганман. Ҳақиқатан шундай жойлари бор эди. Ўзбекчасида пахта даласида қуллар ишлаётгани кўринмади, - дейди тошкентлик Гулруҳ.\nЎзбекистонлик журналист Абдураҳмон Ташанов ҳам фильмда шу пайтгача пахта плантацияларидаги қуллик саҳналари кўринмаганини айтади.\n- Мен фильмни олдин кўрмаганман. Ҳозиргача 50та серияси қўйилган бўлса, шу пайтгача пахта плантацияларида қулларнинг ишлаши билан боғлиқ саҳна кўрсатилгани йўқ. Қулларни шакарқамиш плантациясида ишлаши акс этган лавҳалар бор. Пахта манзаралари ҳозирча йўқ. Балки кесган бўлиши мумкин, балки ўша сериряларга ҳали келмагандир, - дейди Ташанов.\n“Ёшлар” канали кинотаҳририятининг ўз исмини айтмаган масъулларидан бири фильмнинг яроқсиз жойлари кесилгани, шу боис пахта терими акс этган саҳналар ҳам кесилиб кетган бўлиши мумкинлигини айтди.\n- Архивдан шу эски фильмни топдик, брак жойлари бўлса у ёқ-бу ёғини тўғирладик. Балки, айнан пахта плантация жойлари брак бўлган бўлса кесилиб кетган бўлиши мумкин, - деди "Ёшлар" канали ходими.\n"Канизак Изаура" фильмида Бразилиядаги ўтган аср бошларидаги қуллик даври ҳақида ҳикоя қилинади. Фильм қаҳрамони хушбичим ва ақлли Изаурадир. У командор Алмейда оиласининг чўриси.\nХўжайини сеньор Леонсио ўйнаши бўлишга рози бўлмаган Изаурани пахта плантацияларида ишлатиб жазолайди.\nЛекин, бу кадрлар фильмнинг ўзбекча версиясида кўринмади.\n– Жанубий Америкадаги пахта қуллиги билан ҳозир Ўзбекистондаги пахта қуллигининг аслида фарқи йўқ. Айнан шунинг учун бу манзара ўзбек томошабинидан яширилмоқда, - дейди Ўзбекистонда пахта далаларида болалар меҳнатига қарши курашиб келаётган Берлиндаги Ўзбекистон-Германия форуми раҳбари Умида Ниёзова.\nЎзбекистонда болалар ҳуқуқлари учун курашаётган ташкилотлар бу мамлакатда болалар ва катталар мажбурий меҳнатидан фойдаланиш, систематик тус олган амалиёт эканини эътироф қилишади.\nЎзбекистон-Германия форумига кўра, Ўзбекистонда ўтган йили 1 миллиондан ортиқ одам, жумладан, балоғатга етмаган болалар мажбурий меҳнатга жалб қилинган. 2013 йилги пахта қурбонлари сони эса 11 кишини ташкил этган.\nЎзбекистон расмийлари пахта теримига болалар жалб этилишини рад этиб келади.


Бош сахифа » Экстрактлар ва мойлар » Black castor oil / Кора кастор мой (Ямайка)\nНарх: 210.000 сум\nҚора касторка мойи. ЯМАЙКА.\nТеширилган манбалардан минглаб жавоблардан келиб чиқиб, биз тан олишга мажбур бўлдик, касторка мойи ўзининг унвонига муносиб – сочлар, қошлар ва киприкларнинг кўплаб муаммоларидан универсал восита.\n50.000 жавобдан 47000 – ижобий характерга эга. Кўринишидан бундай оддий восита учун жуда юқори кўрсаткич.\nБизни нархи бир оз ҳайрон қолдирди. Қора касторка мойи оддийсидан анча қиммат туради.\n«Қора касторка мойи» себореяли дерматитда, бош териси муаммоларида, сийраклашган сочларда, сийраклашган киприклар ва қошларда, қошлар, сочлар ва киприклар қуруқлиги, синувчанлигида самарадор эканлигига қатъий ишонамиз.\nҚора касторка мойидан фойдаланиш шубҳасиз натижалик бўлади.\nОддий ва қора касторка мойлари орасида фарқ борми?\nКасторка мойи кучли антибактериал ва замбуруғга қарши ҳусусиятларга эга, минераллар, оқсиллар, Е витаминлари ва Омега 6 ёғли кислоталар таркиби жуда юқори.\nКасторка мойи демотекозни даволашга қодир. Демотекоз – киприк канаси.\nРецинол кислотасининг жуда юқори концентрацияси сочлар ўсиши, уларнинг тўкилиши олдини олишда калит ҳисобланади, ва сочлар ёки киприкларнинг ўсишига замбуруғлар ва бактериялар тўсқинлик қилишига ва кўпайишига йўл қўймайди.\nКасторка мойи кучли антибактериал ва замбуруғга қарши хусусиятларга эга бўлгани сабабли –замбуруғлик, ёки инфекцион касалликларни, сиртқи турларини профилактикаси ёки даволаш сифатида фойдаланиш мумкин.\nОддий касторка мойининг Ямайка мойидан фарқи нимада?\n1 Ямайкадан олинган мой табиий совуқ сиқиб олинади (отжим).\nОддий касторка мойи саноат прессовкаси йўли ёрдамида олинади.\n2 Ямайкада ўсадиган ОlеumRicini (касторка) оддий касторка мойидан фарқли витаминларнинг ва барча бошқа қимматли моддаларнинг анча кўпроқ элементлари олинади.\n3 Оддий касторка мойи сочларни даволаш учун восита сифатида буюрилмаган, ва кўпинча мойни олиш жараёни бузилади. Мойнинг ҳавфсиз отжимида баъзи омиллар ҳисобга олинмаган, нотўғри ҳаракатларда отжимга рицин – захар тушади. Бу захар касторка мойи уруғида бўлади.\nКасторка мойи Ямайкадан - Сиқиб олиш (жом) жараёни қўл билан бажарилади – бунда эса мойга рицин тушмайди.\nКасторка мойи Ямайкадан – компонентга касторка донининг кули қўшилган\nБиз сочлар, қошлар ва киприклар учун фойдали хусусиятларини таҳлил қилдик.\nКосметологияда фаол фойдаланиладиган Ямайка мойининг энг қимматли ҳусусиятларига қуйидагиларни киритиш мумкин:\nБош терисининг ортиқча қуруқлигида (қазғоқ) ёки юзнинг, қуруқ ва таъсирчан терида. Мой пигмент доғларининг пайдо бўлишини камайтиради, сепкилларни визуал сезилмас қилади, тери рангини текислайди, нотекисликларни силлиқлайди,\nКасторка мойи тери нўқсонларини йўқотишда фойдаланади: ёрилиши, чандиқлар, сўгаллар, қадоқлар.\nМахсус аппликатор билан банка 1 мл суюқликни бошнинг соч ораларидаги теккис фарқларига суртинг. Целлофан пакетни кийинг ва бошни сочиқ билан ўранг – суртишдан 15 дақиқа ўтгандан кейин мойни ювиб ташланг


Дунё карвонидан ортда қолган халқ - | Hizb-Uzbekiston.info\nHome›МАҚОЛАЛАР›Дунё карвонидан ортда қолган халқ\nДунё карвонидан ортда қолган халқ\nБиз ўзимизни алдашни хоҳлаймиз. Бизни алдашларини хоҳлаймиз. Чунки ҳақиқатдан қўрқамиз. Ҳақиқатни англайдиган тушунчаларни зўр бериб зеҳнимиздан қувишга ҳаракат қиламиз. Чунки ҳақиқат аччиқ, бизга ширин ёлғон ёқади. Майли у хорликка, тубанликка етакласин, фақат буни бизга ёқадиган тарзда ширин ёлғон билан амалга оширсин. Шунда биз рози бўламиз, унинг оқибатидан қатъий назар ёлғонни хурсандлик билан қабул қиламиз. Майли, биз хорларча яшайлик, аммо буни бизга гўзал сувратда бахт, деб тасвирласалар кўнамиз. Бизга тубан ҳаётни ривожланиш, деб тасвирласалар хурсанд бўламиз. Қулларча меҳнатимизни қадрламай, арзимаган ҳақни бошимизга ургудек қилиб беришларини ғамхўрлик, деб алдасалар бошимиз осмонга етади. Фарзандларимизни худди ўзимиз каби саводсиз, манқурттабиат қилиб, ёлғонсеварлик руҳида тарбиялашларини илм-маърифат чўққиси, деб алдасалар фахрланамиз. Чет элларда қуллик қилиш имконияти насиб қилганидан фахрланиб гапирган фарзандларимизни сўзлари қалбларимизга ўзгача шукуҳ бағишлайди. Ҳа… Биз ширин ёлғон гадосимиз. У ҳаётимиз мазмуни.\nБу бугунги ҳақиқий ҳолатимиз. Биз шундай яшаяпмиз. Ўзимизни ҳеч кимдан кам бўлмагандай тутиб, дунё карвонида тенглар билан тенг қадам ташлаяпмиз, деб ўзимизни зўр бериб ишонтириб яшаяпмиз. Аммо… Дунё карвони аллақачонлар биздан ўзиб кетганини, биз унинг ортида қолиб адашиб, тентираб юрганимизга ишонишни хоҳламаймиз. Чунки бу ҳақиқат. Ҳақиқат эса, бизга керак эмас. Биз ундан қўрқамиз. Аждодларимиз дунё карвонига ўн тўрт аср етакчилик қилганини тан олишга қўрқамиз. Дунёнинг илм-фан, маданияти, тараққиётининг тамал тошини айнан бизнинг аждодларимиз қўйгани асл ҳақиқат эканига ўзимизни ишонмасликка мажбурлаймиз. Ҳазоратимиз дунёда тенгги йўқлигини дунё тан олса-да, бизни тан олгимиз келмайди. Нега шундай? Нима учун биз ўзимизни алдаймиз? Бизни алдашларини хоҳлаймиз?\nЧунки биз ўзлигимизни унутган халқмиз. Ҳаётда борлигимизнинг асл ҳақиқати, мазмунини англатувчи тушунчалардан воз кечганмиз. Яратувчини бизни яратганлигини эътироф этсак-да, унинг яратилишимиз моҳиятини англатувчи, ҳаётимизни тўғри тартиблаштирувчи қонунларини ҳаётимиздан чиқариб ташладик. Уларга амал қилиш биз учун оғир ишдек кўриниб қолди. Чунки зеҳнларимизни ширин ёлғонларни ваъда қилиб, кўзларимизни ҳақиқатдан усталик билан тўсувчи демократиянинг ботил тушунчаларига очдик. Унинг алдовлари бизга ёқиб, ҳаётимизда тобора чуқурроқ илдиз отишига рози бўла бошладик. Унинг асл мақсадини англамай, жон-жаҳдимиз билан унга талпина бошладик. Оқибатда, ҳақ билан ботилни ажрата олмай, залолатни ўзимиз учун тўғри йўл, деб ишонтирдик. Ҳа… Биз бунга ишонишда давом этмоқдамиз.\nАммо бугун асл ҳақиқатни англаб етиш вақти келди. Бизни алдашларига чек қўйиш вақти етди. Агар ўзлигимизни англаб, ҳаётимизга уйғоқлик билан назар ташламас эканмиз, келажак авлодларимиз тавқи лаънатига дучор бўламиз. Чунки бугун ўзимизни алдашимиз аслида келажагимизга болта уришдир. Шунинг учун вақт борида эртанги кун пушаймонлигидан ўзимизни қутқарайлик, ўзлигимизни тўғри англатувчи Исломга қайтайлик. Уни ҳаётимизга қайтарайлик. Шундагина ҳақиқатга тик боқиб, зулмга рози бўлмай, дунё карвонининг ортида эмас, унга етакчи бўлишга интиламиз. Шундагина ҳар қандай ботил ақида ўзининг ёлғонга йўғрилган бузуқ тушунчаларини зеҳнимизга кирита олмайди, чунки уни мустаҳкам қўрғон бўлган Ислом ҳимоялайди. Шундагина бу дунё ҳақиқатини англаб етамиз. Акс ҳолда дунё карвонининг ортида ўзини “бахтиёр” ҳис қилган, хорлик, тубанликка мубтало халқ бўлиб қолаверамиз.\nTagsДунё карвониортда қолганхалқ


Академик мактабга келди - zarnews.uz\nАкадемик мактабга келди\nСамарқанд шаҳридаги 29-умумтаълим мактабида Ўзбекистон Республикаси Фанлар академиясининг ҳақиқий аъзоси, СамДУ кафедраси мудири Саидаҳмат Лақаев билан учрашув бўлиб ўтди.\nУчрашув давомида академик тараққиётни илғор илм-фансиз тасаввур этиб бўлмаслиги, таълим-тарбия соҳасига қаратилаётган катта эътибор туфайли эртамиз эгаларининг баркамол улғайиши, замонавий билим ва касб-ҳунарларни пухта эгаллашига замин бўлаётганини таъкидлади. Шунингдек, ўзининг ҳаёти, ўқувчилик ва талабалик даври, академик даражасига етиш йўлидаги машаққатли ва мазмунли изланиши тўғрисида сўзлаб берди, математика фанининг сир-асрорлари ва ҳаётий тажрибалари билан ўртоқлашди.\n- Илмда фазилат кўп. Аммо илм олиш игна билан қудуқ қазишдек гап, - деди С.Лақаев. - Лекин унинг натижаси ўзига обрў, жамиятга катта фойда. Сиз, ёшлар учун бугун мамлакатимизда зарур шароитлар, чексиз имкониятлар яратиб берилмоқда. Фақат бундан самарали фойдаланиб, илм эгаллаш учун маррани баланд олсангиз кифоя.\nТеглар: СамДУ Maktab Академик


АМИР ТЕМУР - ДУНЁ ОЛИМЛАРИ ВА АДИБЛАРИ НИГОҲИДА\nТенгсиз азму шижоат, мардлик ва донишмандлик соҳиби саналган мумтоз сиймо - Соҳибқирон Амир Темур фаолиятига назар ташлар эканмиз, кўз ўнгимизда етук давлат арбоби, моҳир саркарда, олиму фузалолар ҳомийси, бунёдкор, адолат ва тинчлик тарафдори, дунё тамаддуни ривожига улкан ҳисса қўшган йирик шахс гавдаланади. Унинг "Тузуклар"га жо бўлган ҳикматлари эса кишини тўғри йўлга бошлайди, юксалтиради, улуғ ишларга ундайди.\nАйни фикрлар Ўзбекистон Республикаси Президентининг 2021 йил 26 мартдаги "Маънавий-маърифий ишлар тизимини тубдан такомиллаштириш чора-тадбирлари тўғрисида"ги қарорига асосан Республика Маънавият ва маърифат маркази, Қашқадарё вилояти ҳокимлиги, Ташқи ишлар вазирлиги, Ўзбекистон Фанлар академияси ҳамда қатор вазирлик ва идоралар ҳамкорлигида Соҳибқирон Амир Темур таваллудининг 685 йиллигига бағишлаб жорий йилнинг 28-30 сентябрь кунлари ўтказилган халқаро илмий-амалий анжуманда яна бир бор ўз тасдиғини топди.\n"Амир Темур - дунё олимлари ва адиблари нигоҳида" мавзусидаги анжуманда АҚШ, Франция, Германия, Россия, Туркия, Миср, Уммон, Эрон, Покистон, Озарбайжон каби 14 мамлакатдан 18 нафар нуфузли меҳмон, шунингдек, маҳаллий тарихчи ва ижодкорлар иштирок этишди.\nМеҳмонлар орасида Чикаго университети профессори Жон Вуудс, Франция Темурийлар тарихи ва санъатини ўрганиш ассоциацияси президенти Фредерик Брессан, Туркиянинг Эге университети қошидаги Турк дунёси тадқиқотлари институти профессори Али Усмон Қоратой, германиялик тарихчи олим ва таржимон Хелмут Далов, Озарбайжон ёзувчилар уюшмаси аъзоси Юнус Ўғуз каби таниқли инсонлар борлиги анжуманга бўлган қизиқиш кўламини кўрсатиб турибди.\nҚатнашчилар биринчи кун Тошкент шаҳридаги Темурийлар тарихи давлат музейида ташкил қилинган матбуот анжуманида фикрлашишди. Шундан сўнг Адиблар хиёбони, Ҳазрати Имом ёдгорлик мажмуаси, Ўзбекистон Ислом цивилизацияси маркази, "Янги Ўзбекистон" боғи каби масканларга саёҳат уюштирилди.\nТадбирнинг иккинчи кунида меҳмонлар Шаҳрисабз шаҳрида кутиб олинди. Соҳибқиронга бўлган ҳурмат-эҳтиром рамзи сифатида унинг ҳайкали пойига гуллар қўйилди.\nҲеч кимга сир эмас, нафақат юртимизда, балки жаҳонда Амир Темур яратган давлатчилик тажрибалари ва сабоқларини чуқур ўрганишга бўлган эҳтиёж тобора ортиб бормоқда. Нафақат тарихчилару олимларни, балки ҳар биримизни, айниқса, катта ҳаётга шаҳдам одимлар билан кириб бораётган ёшларни "Амир Темур қандай қилиб тарих учун қисқа фурсатда шундай қудратли салтанат барпо эта олган, унинг сиру синоати нимада, орадан қарийб етти аср ўтаётган бўлишига қарамай, Соҳибқирон илгари сурган ғоялар ўз аҳамиятини йўқотмаганининг боиси не?" каби саволлар тобора қизиқтириши табиий. Чунончи, маълумотларга кўра, шу вақтгача Амир Темурга бағишлаб Европа тилларида 500 дан зиёд, Шарқ тилларида эса 900 га яқин йирик тарихий асарлар ёзилган экан.\n- Амир Темур оддий аскарликдан буюк саркарда даражасига кўтарилиб, Ҳиндистондан Европагача, Арабистондан Сибиргача бўлган улкан ҳудудда кучли давлат қурган. Бошқа жаҳонгирлардан фарқли ўлароқ бунёдкорлик, илм-фан, маданият ривожига алоҳида эътибор қаратган. Олимлар, меъморлар, ҳунармандлар, табиблар, файласуфлар, шоиру машшоқларга ғамхўрлик қилган. Соҳибқирон давридаги тараққиёт Европада уйғониш жараёнига ҳам таъсир кўрсатган, - дейди Темурийлар тарихи ва санъатини ўрганиш ассоциацияси президенти, француз олимаси Фредерик Бопертюи-Брессан. - Темурийлар санъатининг ўзига хослиги турли маданий анъаналарнинг, яъни турк, форс, Яқин Шарқ, ҳинд ва хитой ижодий услубларининг уйғунлашувида кўринади. Бошқа ҳеч қаерда ушбу анъаналар бунчалик самарали ва бетакрор ҳамоҳангликка эришмаган. Амир Темур маданиятларнинг ўзаро мулоқоти учун инфратузилма яратди ва авлодларга мерос қолдирди. Аввал Самарқанд, кейин Ҳиротда илм-фан, адабиёт ва санъат беқиёс даражада ривожланди.\nКуннинг иккинчи ярмида кўҳна Кешда конференция асосий қисмининг очилиш маросими бўлиб ўтди. Тадбирни Республика Маънавият ва маърифат маркази раҳбари Минҳожиддин Мирзо очиб берди.\nКонференция иштирокчилари эътиборига Соҳибқирон даврига бағишланган видеоролик намойиш этилди.\nТарихдан биламиз, Амир Темур давлати адолатга ва у орқали инсоннинг эҳтиёжи ва табиий имкониятларига асосланган. Машҳур рус олими Логофет таъкидлаганидек, "Европа ҳали Конституция ҳақида оддий тушунчага ҳам эга бўлмаган даврларда Амир Темур давлатида конституциявий қонунлар мажмуаси - тузук мавжуд эди". "Темур тузуклари" улкан салтанатни бошқариш, фуқароларнинг тинч-тотув турмуш кечиришида адолатни таъминлаш омили ҳисобланган.\nЎз навбатида буюк аждодимиз ҳар қандай давлатнинг истиқболи яқин-йироқ мамлакатлар билан дўстона алоқаларни йўлга қўйишга боғлиқ эканини теран англаган. Бинобарин, Амир Темур ўзини моҳир дипломат сифатида ҳам намоён қила олган. Жумладан, Соҳибқирон Шарқни Ғарб билан тинчлик, тижорат, элчилик йўли воситасида бирлаштиришга ҳаракат қилган. Амир Темур Испания қироли Генрих III, Франция ҳукмдори Карл VI, Англия қироли Генрих IV саройларига элчилар юбориб, мутаносиб равишда испаниялик, франциялик, англиялик, хитойлик ва бошқа қатор хорижий элчиларни ўз салтанатида қабул қилган.\nБизнинг бугунги сиёсатимиз Амир Темур олиб борган олижаноб ишларнинг давоми, десак муболаға бўлмайди. Зеро, олис ўтмишдаги ҳамкорлик муносабатлари бугун ҳам изчил давом этмоқда. Дунё давлатлари билан тобора кенгайиб бораётган маданий ва илмий алоқаларимиз ҳақида мамнуният билан таъкидлаш мумкин.\nТаъкидлаш лозим, истиқлол йилларида Амир Темур сиймоси миллий давлатчилигимиз тимсолига айланди. Бу буюк зот ҳақидаги асл ҳақиқат қайта тикланиб, тарихий адолат қарор топди. Ўзбекистонда Амир Темур феномени билан боғлиқ 4 та қонун, Президентнинг 16 та фармони, 5 та қарори, Вазирлар Маҳкамасининг 23 та қарори қабул қилингани фикримиз исботидир.\nШу билан бирга, "Амир Темур" ордени Ўзбекистон Республикасининг энг юксак давлат мукофотларидан бири саналади. Соҳибқиронга муносиб ворислар тайёрланадиган "Темурбеклар мактаблари", Тошкент, Самарқанд, Шаҳрисабз шаҳарларидаги муаззам ҳайкаллар буюк бобокалонимизга бўлган чексиз ҳурматнинг тимсолидир.\n- Амир Темур ҳақида кенг қамровли гапириш керак, чунки у оддий одам эмас, - дейди Халқаро Бобур жамоат ҳайрия фонди вакили, швециялик Саид Абдулҳаким Шаръий Жузжоний. - У дунё жаҳонгирлари ичида биринчи фотиҳ, биринчи даҳодир. Йигирма етти давлатни бирлаштириб буюк империя қурган. Биринчи Ренессанс IX-XIII асрда, иккинчи Ренессанс Амир Темур даврида бошланган.\nХалқаро конференция ўз ишини "Амир Темур ва темурийлар даври манбашунослиги ва тарихшунослиги масалалари", "Темурийлар даври давлат бошқаруви ва халқаро муносабатлар", "Темурийлар Ренессанси: илм-фан, маданият ва бунёдкорлик", "Ўзбек ва жаҳон адабиётида Амир Темур образи" каби мавзуларда шўъбаларга бўлинган ҳолда давом эттирди.\n- Шу вақтга қадар Амир Темур шахсига қарашлар турлича бўлган, бугун эса биз тарихни янгича ўқимоқдамиз, воқеликларга янгича ёндашмоқдамиз, манбалардан янгилик излаяпмиз, - дейди россиялик тарихчи олим ва ўлкашунос Александр Назаров. - Россиянинг давлат сифатида шаклланишига Амир Темур тамал тоши қўйган. Бундан 630 йил аввалги ана шу воқеа сабаб Россия ва Ўзбекистон ўртасида дўстлик ва маданият кўприги ўрнатилган ва биз бугун умумий тарихимиз юзасидан мулоқот қилмоқдамиз.\n- Мен ўқитувчи сифатида шуни айтмоқчиманки, Амир Темур беш нарсага эътиқод қилган. Улардан бири бу - китоб. Чунки китоб инсонни тарбиялайди. Амир Темур ўгитларини ёш авлодга ўргатар эканмиз, дўстлик, яхшилик уруғларини дарс давомида талабаларга сингдириб боришга ҳаракат қиламиз, - дейди Хўжанд давлат университети доценти Абдурасул Ҳомидов. - Хўш, Амир Темур мероси уларга нима беради? Албатта, ёшларни яхшиликка ундайди. Дунёнинг турли ерларидан келган олимлар билан шу ҳақда ҳам баҳслашаяпмиз.\n- Жаҳон оммавий ахборот воситаларида Амир Темур ҳақидаги ижобий қарашлар кўпайиб бораётгани қувонарли. Чунончи, Россиянинг "Аргументы и факты" газетаси тарихда биринчи марта бобомизнинг исмини тўлиқ ёзиб, "Амир Темур: узнать и оценить" сарлавҳали катта мақола эълон қилди, - дейди Халқаро Амир Темур хайрия жамоат фонди раиси, Ўзбекистон халқ ёзувчиси Муҳаммад Али. - Яширишнинг ҳожати йўқ, хорижда чиқадиган турли китобларда, дарслик ва энциклопедияларда, оммавий ахборот воситаларида нотўғри маълумотлар кўплаб чоп этилмоқда. Бундай муносабатга ортиқ йўл қўйиб бўлмаслигини англаб етишимиз керак. Соҳибқирон исми барча оммавий ахборот воситаларида Тамерлан, Тамбурлейн, Таймур... эмас, айнан "Амир Темур" шаклида бир хил берилишига, илмий муомалага киритилишига эришиш лозим.\n- Темурийлар даврида Турону Эронда илм-фан, адабиёт ва санъат соҳаларида катта ютуқларга эришилган, - дейди Теҳрон университети қошидаги Илмий-тадқиқот институти профессори Амир Теймур Акбар Рафеи. - Муҳим хусусияти шундаки, тараққиёт доираси кенгайиб, бутун империя бўйлаб Самарқанддан Бухорогача, Бухородан Ҳироту Балх, Машҳад, Язд ва Шарқнинг бошқа маданий шаҳарларигача бу маданий таъсирлар яққол сезилиб турар эди.\nТаъкидлаш лозим, анжуманга тақдим этилган мақолалар, маърузалар мазмунидан кўриниб турибдики, Амир Темур ва темурийлар даврини тадқиқ қилиш натижасида эришилган илмий янгиликлар ва натижалар фақат мамлакатимиз эмас, балки жаҳон миқёсида муҳим аҳамият касб этади.\nТадбирнинг учинчи куни иштирокчилар "Шаҳрисабз" музей-қўриқхонаси, Темурийлар даври меъморчилиги намуналари - Дорус-саодат ва Дорут-тиловат мажмуаси, Оқсарой маданий мерос ёдгорлигида бўлишди. Куннинг иккинчи ярмида Самарқанд шаҳридаги Амир Темур мақбараси зиёрат қилиниб, Регистон майдони, Улуғбек расадхонасига саёҳат ташкил қилинди.\nШунинг билан, халқаро илмий-амалий анжуман ўз ишини якунлади.


“Барселона” жамоаси ҳужумчиси Лионель Месси Мёнхенгладбахнинг “Боруссия” клубига қўллаб-қувватлагани учун миннатдорчилик билдирди. Бу ҳақда “Спорт-Экспресс” хабар бермоқда.\n“Боруссия М”га далда учун раҳмат. Бу ўта ёқимли ҳолат. Менга яхши тилаклар билдирган барчага раҳмат. Янада кучлироқ бўлишим учун бир неча кунлар керак бўлади”, – деб ёзди Месси “Фейсбук”даги саҳифасига.


03:03Ла Лига. Турнинг марказий ўйинида дуранг қайд этилди 1 02:42А Серия. "Наполи" "Рома"ни йирик ҳисобда мағлуб қилди 0 02:15АПЛ. "Арсенал" ўз уйида "бўрилар"га енгилди 18 02:02Ўзбек футболининг адолатга аллергияси борми? 48 02:00Olamsport: Тайсон - Жонс жанги тафсилотлари, UFC ҳазиллашмоқдами? ва бошқа хабарлар 0 01:53Сетьен "Барса"ни судга берди 4 01:40Лаутаро "Интер"дан кетмоқчи, у Мендешга мурожаат қилди (Marca) 0 01:09Доннарумма: Муаммо йўқ, "Милан"да қолмоқчиман 0 00:51АПЛ. "Қуруқ ўйинлар" сони бўйича "Челси" посбони етакчи 0 00:32Ла Лига. Турнинг марказий учрашувини кимлар асосий таркибда бошлайди? 0 00:21Сенегал терма жамоасининг афсонаси 42 ёшда вафот этди 3 23:59А Серия. "Наполи" ва "Рома"нинг бошланғич таркиби маълум! 0 23:38Антуан Гризманн: "Барса" чемпион бўлмоқчи 11 23:25АПЛ. Турнинг марказий учрашувида ҳисоб очилмади 44 23:19АПЛ. "Арсенал" – "Вулверхэмптон": Ляказетт заҳирада қолдирилган 3\n"Насаф"га кумуш медалларни келтирган учрашувидан ГАЛЕРЕЯ 9\n"Пахтакор" футболчилари Марадона либосида майдонга тушган ўйиндан ФОТОГАЛЕРЕЯ 13\n"Тезкор студия". "Насаф"да кумуш, АГМКда биринчи бронза. Абдулазизни қийнаётган гаплар 4\nЕгорь Кримец: "Чемпионликни ҳимоя қилиш доим қийин кечган" 10\nДилявер Ваниев: "Бугун ғалаба қозонишимизга шубҳам йўқ эди" 6\nCoca Cola Суперлига. "Пахтакор" "Локомотив"ни кичик ҳисобда мағлуб этди 43\n"Бунёдкор" - "Насаф" 0:1. Учрашувда урилган гол ва хавфли вазиятларни томоша қилинг 7


Парвозга шайланган бахт ва тинчлик элчилари — birinchi-prezident.uz\nМустақиллик ва Эзгулик Монументи – Тошкент шаҳридаги Мустақиллик майдонида Ўзбекистон Республикасининг Биринчи Президенти Ислом Каримов ғояси билан бунёд этилган меъморий – бадиий мажмуа. Рамзий равишдаги ер шарида Ўзбекистон Республикаси харитаси акс этган ушбу обида жаҳон харитасида мустақил Ўзбекистон мустаҳкам ўрин олганини ифодалайди. Мустақиллик монументи билан уйғунлашган ҳолда унинг олдига “Бахтиёр она” ҳайкали (ҳайкалтарош И. Жабборов) ва майдонининг қуйи қисмида Эзгулик аркаси ўрнатилди. “Бахтиёр она” мустақиллик туфайли юзида шукроналик балқиб турган мунис ўзбек аёли – бахтли оила тимсолидир. Ҳайкал қуйида оқ поёндозли йўл билан Эзгулик аркасига туташади. Эзгулик аркасини майдоннинг рамзий дарвозаси дейиш мумкин. Оппоқ мармардан қад ростлаган бу меъморий қурилма тепасидаги парвозга шайланган бахт ва тинчлик, фаровонлик элчиси ҳисобланган турна, лайлаклар қуёшнинг заррин нурларида кумушдек товланиб, дилларда эзгу туйғулар уйғотади. Арканинг баланд ва мустаҳкам устунлари – мустақил мамлакатимизнинг бақувват таянчлари ифодасидир. Мустақиллик монументи ва “Бахтиёр она” ҳайкали, Эзгулик аркаси оқ поёндоз шаклидаги кенг йўлак билан бирга яхлит ансамблни ташкил этади. Булар мустақиллик ва эзгулик тушунчаларини рамзий тарзда ўзида уйғун ифодалайди.


Қозоғистон қишлоқ хўжалиги вазири: 2015 йил ҳосилининг бир қисми қор остида қолиб кетди\n12:45 / 10.11.2015\nҚозоғистон қишлоқ хўжалиги вазири Асилжон Мамитбеков мамлакатнинг айрим ҳудудларида ҳосилнинг бир қисми қор остида қолганини тан олди. Илгарироқ ижтимоий тармоқлар фойдаланувчилари интернетга ҳали ғалла йиғиб олинмай қор остида қолиб кетган далалар акс этган видеолавҳаларни жойлаштирган эди.\n“Ўйлашимча, бундай фактлар бор, - таъкидлади Мамитбеков. – Вазирлик хусусий бизнес учун жавоб бера олмайди. Кўп ҳолларда техникаси йўқ фермерларнинг ҳосили қор остида қолди. Ёки техника етишмаса. Ва ҳаво ёмонлиги учун ҳосил йиғиш имкони бўлмаяпти. Фермер унга комбайн кераклигини билмайди деб ўйлайсизми? У жуда яхши билади. Бошқа масала шундаки, ҳали бизда етарли шароитлар яратилмаган”.


1145 19:00 / 10 май\nndash Абдуллоҳ ибн Абу Қуҳофа ndash Абу Бакр Сиддиқ.ndash Умар ибн Хаттоб ndash алФоруқ, яъни, ҳақ билан ботилнинг орасини ажратувчи.ndash Алий ибн Абу Толиб ndash Абу Туроб, давоми...\n3467 11:00 / 09 май\nНабий соллаллоҳу алайҳи васаллам саҳобалар билан масжидда ўтирган эдилар. Уларга дедилар Ҳозир сизнинг ҳузурингизга жаннат аҳлидан бўлган бир киши чиқадиШу пайт давоми...\n3336 14:31 / 21 апрель\nМуоз ибн Жабал розияллоҳу анҳу хушбичим, фақиҳ саҳоба эди\nМуоз ибн Жабал ибн Амр ибн Авс розияллоҳу анҳу 18 ёшларида Исломга кирдилар. Етмиш нафар мадиналик ансорлар билан бирга Ақаба байъатида иштирок этдилар. Кейинчалик давоми...\n1093 14:00 / 05 апрель\nУлуғ саҳобий Саъад ибн Абу Ваққос розияллоҳу анҳу форс қўшини ҳақида маълумот олиб келиш учун етти нафар аскарни душман қўшини томонга юбордилар ва имкон давоми...\n525 11:00 / 03 апрель\nЯхшиликни унутиб юбориш айбдир!\nТоиф куни ниҳоятда оғир кечган эди. Расулуллоҳ соллаллоҳу алайҳи васаллам ўша куни жаннатни елкаларида кўтариб Тоифга бордилар. Тоифликлар иймон келтириб давоми...\n1385 11:35 / 15 март\nАббод ибн Бишр розияллоҳу анҳуАббод ибн Бишр Ансорий розияллоҳу анҳу Мадинада Исломга биринчилардан бўлиб кирган таниқли саҳобалардан. Мусъайб ибн Умайрнинг давоми...\n1006 10:00 / 05 март\n955 13:00 / 02 март\nИслом тарбиялаган зотлар\nИкрима ибн Абу Жаҳл розияллоҳу анҳу Макка фатҳидан кейин Исломга кирдилар. Исломга кирганларидан кейин Расулуллоҳ соллаллоҳу алайҳи васалламни ҳаммадан кўпроқ давоми...\n1138 10:10 / 28 февраль\n1749 14:00 / 22 февраль\nИсломий тарбия қандай гўзал!\nМуртадларнинг адабини бериб қўйган Абу Бакр розияллоҳу анҳу сиёсий билимлардан дарс олмаган.Форс ва Рум империяларини мағлуб қилган Умар розияллоҳу анҳуда давоми...\n1252 13:00 / 20 февраль\n«Аллоҳнинг қиличи» лақабини олган саҳоба\nБу улуғ саҳоба ҳақида кўп билсакда, яна такрортакрор ушбу шахснинг сиймосидан маълумот олгиси келаверади кишининг. Сарлавҳанинг ўзиданоқ ўқувчи қайси саҳоба давоми...\n1445 11:21 / 13 февраль


Одамлар чивинлар учун бемазага “таом”га айланади - www.Voydod.net\nBarcha ovozlar: 35340\nSilasOi MilokHok Mannigfob Umbrakwek Andrewidorm AkaschamypE Arakospl ZakoshBuh RockoDila Hjalteon\nSpawn0007, shox16, xeops, BoBoXoNBeK, Shoxijahon_Shox, 7829763, ((official)), baxa3444, Azizbekxamidov1411, Voydod77771, OYBEK_9363, Bekjan1870, Goodboy23, Umbrakwek, Mannigfob, MilokHok, SilasOi\nОдамлар чивинлар учун бемазага “таом”га айланади\nАмериканинг Калифорния университети олимлари нега урғочи чивинлар одамларни чақишини аниқлади.\nМаълум бўлишича, одам нафас олганида чиқарадиган карбонат ангидрид гази ҳашоратларни ўзига жалб этарэкан. Шунингдек, ушбу қон сўрувчиларни тери, кир пайпоқлар, ювилмаган\nкийим ва чойшаблар ҳиди ҳам ўзигатортиши аниқланди.\nОлимлар яқин пайтларгача чивинларнинг одамга ёпишиш сирини аниқлай олмаётганди.Энтомология факультети ходими Анандасанкар Рэйнинг сўзларига кўра, ҳамма гап урғочи\nчивинларнинг оғизаппарати тузилишида, у одам ва ҳайвон терисини тешиш учун мослашган. Айнан шу орган туфайли урғочи чивинларбезгак, денге безгаги, Ғарбий Нил вируси каби касалликларни тарқатади.\nОдам негачивинларнижалб этишини тушунган олимлар махсус кимёвий таркибни ишлаб чиқди. У чивинларни оддий воситалар каби ўзиданчўчитмайди, балки унга эътибор қилмайдиган қилиб қўяди. Бунинг учун олимлар одам танасининг чивинларнижалб этадиган 138 та характеристикасини аниқлади. Кейин бу ҳидларни яшира оладиган моддалар тадқиқэтилди.\nМазкур кашфиёт чивин чақишларидан азият чекаётган Африка, Осиё ва Жанубий Америкааҳолисига реал ёрдам кўрсатиши мумкин. Тез орада олимлар нафақат конкрет кишини, балки, бутун бир қишлоқничивинлардан ҳимоя қилувчи таркибни ишлаб чиқариш ниятида, дея хабар беради “Phys. Org”.


БМТ хавфсизлик кенгаши: Эрон 30 кун ичида уранни бойитиш ишларини тўхтатиши керак\nБМТ Хавфсизлик кенгашининг 15 аъзоси чоршанба куни Эрон уранни бойитиш ишларини 30 кун ичида тўхтатиши кераклиги ҳақидаги баёнотни бир овоздан қабул қилди. Баёнотда АҚШ олдин таклиф этган Эронга қарши санкциялар жорий этиш ҳақидаги жумлалар йўқ. Россия ва Хитой расмий вакиллари Эроннинг ядровий дастури хусусида юзага келган бўҳронни фақат дипломатик йўл орқали хал этиш керак, деган фикр билдирмоқда.\nХавфсизлик кенгаши баёнот қабул қилгандан сўнг Эроннинг БМТдаги элчиси Жавад Зариф Теҳрон расмийлари эътирозини яна бир карра билдириш учун матбуот анжумани ўтказди. Зариф мухбирларга ўз мамлакати ядровий қурол яратишга уринмаётганини айтди:\n“Эрон халқаро ҳамжамият билан ҳамкорлик қилишни хоҳлайди аммо босим ва таҳдидни қабул қилмайди. Аввал айтган гапларимни яна бир марта қайтараман: биз босим ёки тахдидни қабул қилмаймиз”.\nХавфсизлик кенгаши қабул қилган баёнотда агар Эрон уранни бойитиш фаолиятини тўхтатмаса қандай чоралар кўрилиши ҳақида ҳеч нарса айтилмаган. Британиянинг БМТдаги элчиси Эмир Жоунес Перри БМТ Хавфсизлик кенгашига доимий аъзо беш давлат Эрон ядровий қуролга эга бўлмаслиги хусусида бир хил фикрда эканини айтди:\n“Хавфсизлик кенгашининг доимий беш аъзоси стратегик масалада, яъни, Эрон ядровий қуролга эга бўлмаслиги керак, деган якдил фикрда. Иккинчидан, биз халқаро миқёсда тинчлик ва хавфсизликни таъминлаш масъулиятини ҳар доим ўз зиммамизга олишга келишганмиз”.\nАйни пайтда, БМТдаги Хитой элчиси Ванг Гуангя бу муаммони хал этишда Хавфсизлик кенгаши эмас, балки Халқаро атом энергияси агентлиги етакчи рол ўйнаши керак, деди. Мазкур агентлик Эрон уранни бойитиш ишларини тўхтатиш ҳақидаги талабни бажарган ёки бажармагани тўғрисида 30 кундан кейин Хавфсизлик кенгашига ҳисобот беради.\nБаёнот қабул қилинганидан хурсандмисиз, деб сўралганида Россиянинг БМТдаги элчиси Андрей Денисов бундай жавоб берди:\n“Биз бу баёнотдан хурсанд бўлганимиз йўқ. Чунки бу одамни хурсанд қиладиган масала эмас. Бу Хавфсизлик кенгашига доимий аъзо бўлган беш давлатнинг ҳаммасини чуқур ташвишга солаётган масала. Узоқ давом этган музокараларнинг энг муҳим натижаси ҳаммамиз бир фикрга келганимиздир. Биз аниқ ва жиддий огоҳлантирувчи ҳужжат ишлаб чиқдик ”.\nАҚШ ва Европа Иттифоқига аъзо уч давлат, Британия, Германия ва Франция Эронга нисбатан қандай чора кўриш масаласи Хавфсизлик кенгашида муҳокама этилиши тарафдори.\nХавфсизлик кенгаши қабул қилган баёнот уч ҳафта олдин таклиф этилган матндан анча юмшоқ оҳангда бўлишига қарамай, БМТдаги АҚШ элчиси Жон Болтон ундан қониқиш ҳосил қилган кўринди.\n“Баёнотда ҳамма нарса аниқ ва равшан ифода этилган. Биз эронликлар ўзлари айтган гапларни амалда бажаришини кутяпмиз. Улар Халқаро атом энергияси агентлиги аъзоси сифатида ўз зиммасига олган мажбуриятни бажармаяпти. Келгуси 30 кун давомида эронликлар нима қилишини билмайман. Аммо айтиб ўтганимдек, биз 31-кун шу ерда йиғилишга тайёргарлик кўрамиз” - деди АҚШнинг БМТдаги элчиси Жон Болтон..\nЭрон бажариши мажбур бўлмаган юмшоқ оҳангда ёзилган баёнот қабул қилиш учун Хавфсизлик кенгаши аъзолари орасида уч ҳафта мобайнида қизғин музокара олиб борилди. БМТдаги айрим дипломатлар Эрон бажариши мажбур бўлган талаблар ёзилган баёнот қабул қилиш учун эса ундан ҳам кўп вақт керак бўлади, демоқдалар.


18:26 09.08.2017 (Янгиланган 18:28 09.08.2017) Ҳавола олиш\nТошкент ҳокимияти ёмғир суви канализацияси тизимини яхшилаш учун 917 миллон сўм ажратди. Яқин орада Навоий шоҳ кўчасида янги қувурлар ўрнатиш бошланади.\nTOШКЕНТ, 9 авг — Sputnik. Тошкент шаҳри кўчаларини ҳар ёмғир ёққанда сув босиши одатий ҳолга айланиб қолган.\nҲокимият ҳабарига кўра, бунинг сабаби, ёмғир суви канализацияси тизимидаги лоток ва қувурларнинг целлофан пакетлар билан тиқилиб қолиши ҳамда ер ости қувурлари миқдорининг етишмоқчилигидир. Бу ҳақида пойтахт ҳокимиятининг Ободонлаштириш бошқармаси бошлиғи ўринбосари Саидумар Аглаев хабар қилди.\nУшбу муаммони ҳал қилиш учун, шаҳр ободонлаштириш хизматлари 917 млн сўм миқдорда маблағ ажратган. Ушбу пулга пойтахтнинг муаммоли кўчаларида қўшимча қувурлар ўрнатилади. Яқин орада шундай қувурлар Навоий шоҳ кўчасида ўрнатила бошлайди.\nОбодонлаштириш бошқармаси раҳбари Абдувоҳид Каримов айтишига қараганда қурилиш ишлари Октябрь ойида тугатилади.\nЭслатиб ўтамиз, 2015 йилнинг 11 февралида Вазирлар Маҳкамаси Тошкент канализация тизимини такомиллаштиришга қаратилган норматив-ҳуқуқий ҳужжат қабул қилган эди.\nUz24.uz хабарига асосан.


20:33 / 29.11.2017\nТергов версиясига кўра «Роснефть» раҳбари Игорь Сечиндан 2 миллион доллар пора олганликда айбланаётган Россиянинг собиқ вазири иши бўйича суд суриштируви сешанба куни якунланди. Нефть компанияси раҳбарининг ўзи жараёнда иштирок этишдан нафақат бош тортди — у суд чақирувига биноан 4 марта терговга келмади, унинг терговда берган кўрсатмаларидан давлат қораловчиси ҳам суд ҳам далил сифатида фойдалана олмайди.\nИнженер сумканинг оғирлиги ичидаги долларлари билан 21 килограмм 950 грамм эканлигини айтади. Шундан сўнг прокурор Улюкаевга Сечиндан шу сумкани қабул қилиб олгани ва нега унинг ичида вино бор деб ўйлагани хусусида беради.\nСумка шу эдими — бошқасими, судланувчи ўша пайт қоронғи бўлганлиги сабабли аниқ айта олмаслигини тушунтирди. Вино деб ўйлаганига сабаб — Сечин унгача унга «ҳали ҳеч қачон татиб кўрмаган вино билан меҳмон қилиши»ни айтгани, шунингдек, сумканинг ҳажми туфайли шундай қарорга келган экан.\nБу босқичда Сечиннинг судга чақиришнинг имкони йўқ. Шундай қилиб, унинг кўрсатмалари судда суриштириб кўрилмаганидан сўнг, на давлат қораловчиси, на судья асосий гувоҳ кўрсатмаларига таяна олмайди, деди журналистларга судланувчининг адвокати.\nМузокаралар 4 декабрда бошланади. Шунда давлат қораловчиси Улюкаев учун адолатли деб топган жазони эълон қилади.\nУлюкаев иши бўйича унинг собиқ котибаси сўроқ қилинди


Ўзбекистон ва Бирлашган Араб Амирликлари қишлоқ хўжалиги соҳасида ҳамкорликни кенгайтирмоқда - «Ўзагросервис» АЖ корпоратив веб сайти\nРеспубликамиз делегациясининг ташрифи давомида хусусий ташкилотлар билан бир қатор учрашув ва музокаралар бўлиб ўтди. Ўзбекистонда целлюлоза экинларини етиштириш ва қайта ишлаш учун агросаноат мажмуасини яратиш бўйича «Industrial Innovation Group» билан 182 миллион евро миқдоридаги келишувга эришилди.\nЎзбекистон Республикаси Қишлоқ хўжалиги вазирлиги ва «AIDA» ўртасида қишлоқ хўжалиги объектларини қувватлаш учун автоном қуёш электр станцияларини ташкил этиш тўғрисида шартнома имзоланди. Лойиҳанинг пилот босқичи доирасида узоқдан суғорилмайдиган ерларда автоном микроэлектрик станциялар қуриш параметрларини аниқлаш мақсадида компаниянинг вакиллари Ўзбекистонга ташриф буюриши кутилмоқда.\nБирлашган Араб Амирликлари атроф-муҳит ва иқлим ўзгариши вазири Тани Ал-Зиоди билан музокаралар давомида Ўзбекистон Республикаси ва Бирлашган Араб Амирликлари ўртасидаги икки томонлама ҳамкорликнинг долзарб масалалари муҳокама қилинди. Музокаралар чоғида Бирлашган Араб Амирликлари Ўзбекистоннинг мева ва сабзавотларини минтақа мамлакатлари бозорига чиқариш маркази сифатида хизмат қилиш мумкинлиги қайд этилди. Ўзбекистоннинг қишлоқ хўжалиги маҳсулотларини етказиб беришни кўпайтириш мақсадида БАА компаниялари Ўзбекистонга ташрифи ташкил этилади.\nХорижий томон мутахассислари Ўзбекистонлик ҳамкасбларига инфраструктура лойиҳаларида иштирок этиш, шунингдек тажриба ва технологиялар алмашиш йўли билан яроқсиз ва чўл ерларни тиклашда ёрдам беришга тайёрлигини билдирди.\n» Бугун 51\n» Кеча 100\n» Шу ҳафта 151\n» Шу ой 1398\n» Шу йил 3775\n» Жами 16189


12:00 / 08 март 1562 pdf Ўқиш режими + -\nНамозларни ва ўрта намозни муҳофаза этинг. Ва Аллоҳ учун чин дилдан, қўрқув ила қоим бўлинг. (Бақара сураси, 238-оят)\nНамозларни муҳофаза этиш уларни ўз вақтида, яхшилаб, камчиликсиз ўқиш маъноларини билдиради. «Ўрта намоз» ҳақида уламолар турли фикрларни айтганлар. Лекин далилларни солиштириб кўрган уламолар «Ўрта намоз»дан мурод аср намози», – деганлар.\nИмом Муслим қилган ривоятда Набий алайҳиссалом «Аҳзоб» урушида:\n«Бизни ўрта намоз – аср намозидан машғул қилдилар. Аллоҳ уларнинг қалбларини ҳам, уйларини ҳам оловга тўлдирсин», – деганлар.\n«Ва Аллоҳ учун чин дилдан, қўрқув ила қоим бўлинг».\nЯъни намозда Аллоҳни қўрқув билан, қалбни фақат Унга боғлаган ҳолда зикр қилинг. Авваллари мусулмонлар намоз ичида баъзи зарур нарсаларни гапириб ҳам турар эканлар. Ушбу оят нозил бўлгандан кейин бундай нарсалар намозда батамом ман қилинган. Намозда фақат Аллоҳ эсланади, фақат У зикр қилинади.\nАгар хавфда қолсангиз, пиёда ва уловда ҳолингизда. Омонликда бўлганингизда Аллоҳни У Зот сизга билмаган нарсангизни ўргатганидек зикр қилинг. (Бақара сураси, 239-оят)\nНамоз ҳақидаги гап бу ояти каримада ҳам давом этмоқда. «Агар хавфда қолсангиз» деган жумлада уруш, душман хавфи назарда тутилгандир. Агар шундай ҳол юзага келса, юрган ёки минган ҳолингизда ҳам намозни ўқинг. Ўз оёғингиз билан юриб ҳам, минган уловингиз устида туриб ҳам намоз ўқинг. Намозни ўқимай қолдиришга ҳеч қандай узр йўқ. Хавф кетиб, тинчлик бўлиб,\n«Омонликда бўлганингизда Аллоҳни У Зот сизга билмаган нарсангизни ўргатганидек зикр қилинг».\nОдамлар кўп нарсаларни билмайдилар, Аллоҳ ўргатмаса, ҳеч нарсани билмас эдилар. Шунингдек, Аллоҳ ўргатмаса, намоз ўқишни ҳам билмасдилар. Хотиржам бўлганларида Аллоҳ қандай ўргатган бўлса, шундай қилиб намоз ўқисинлар.\nСаодат 20:36 / 11 март\nАллох рози булсин. Билмаганларимни янада урганиб бораяпман\nRahmoberdi 19:22 / 08 март\n09:02 / 08 март 1209\n17:30 / 08 март 1065\n1146 11:40 / 16.10.2019\n1770 08:06 / 10.11.2018\n1127 20:05 / 30.09.2019


Мустақилликнинг 30 йиллиги: Ёшларга улкан имкониятлар эшиги очилди » Арнасой тумани ҳокимлиги расмий сайти\nАрнасой тумани ҳокимлиги » Янгиликлар » Мустақилликнинг 30 йиллиги: Ёшларга улкан имкониятлар эшиги очилди\nМустақилликнинг 30 йиллиги: Ёшларга улкан имкониятлар эшиги очилди\n“Янги Ўзбекистон” боғида мамлакатимиз мустақиллигининг 30 йиллигини тантанали равишда нишонладик. Унда Президентимиз нутқ сўзлаб, истиқлол йилларида юртимизда янги давлат ва жамият қуриш йўлида амалга оширилган кенг кўламли ишлар ҳақида тўхталиб ўтди.\nАлбатта, 30 йил тарих олдида унча катта вақт ҳисобланмайди, лекин шу давр мобайнида Ўзбекистон жуда кўплаб ютуқларга эришди, дейишга асослар етарли. Айниқса, охирги беш йилда мамлакатимиз ҳар томонлама янгича босқичга кўтарилди. Халқимизни рози қилиш, одамларнинг турмуш фаровонлигини таъминлаш йўлида дадил қадам қўйилди.\nМамлакатимизда ёшларни қўллаб-қувватлаш, уларнинг ҳуқуқий онги ва саводхонлигини ошириш, қонунчилик ва қонун ижодкорлиги жараёнига жалб қилиш ва қабул қилинаётган қонунларни ёшлар орасида кенг тарғиб қилиш орқали уларнинг парламент ҳаётига дахлдорлигини оширишга алоҳида эътибор қаратила бошланди.\nЭътиборлиси, Ўзбекистонда таълим-тарбия тизимини ривожлантириш давлат сиёсати даражасига кўтарилиб, йигит-қизларнинг жаҳон андозаларига мос шароитларда замонавий билим ва касб-ҳунарларни эгаллашлари, жисмоний ва маънавий жиҳатдан етук инсонлар бўлиб вояга етишларини таъминлаш, уларнинг қобилият ва истеъдоди, интеллектуал салоҳиятини рўёбга чиқариш учун барча шароитлар яратилди.\nДавлатимиз раҳбарининг мустақиллик байрамида сўзлаган нутқини тинглар эканман, Ўзбекистонда таълим соҳасида катта ўзгаришлар бўлишига ишонч ҳосил қилдим. Чунки агар таълим ўзгарса, таълим инсонни ҳам ўзгартиради. Инсон ўзгарса эса бутун жамият ўзгаради. Мамлакатимизда узлуксиз таълимни такомиллаштириш, ёшларни ҳар томонлама баркамол инсонлар этиб тарбиялаш, юқори малакали педагог кадрлар тайёрлашни тубдан яхшилашга алоҳида аҳамият қаратилаётгани боиси ҳам шунда.\nҲозирги кунда таълим соҳасида янгича ёндашувлар фаол жорий этилаётганини ҳаммамиз кўриб, гувоҳи бўлиб турибмиз. Очиғи, бундан тўрт-беш йил олдин республикамизда хусусий мактаб ёки боғча бўлишини тасаввур қилиш қийин эди. Президентимиз раҳбарлигида соҳада жаҳон тажрибаси ўрганилиб, янги тартиб-қоидалар, замонавий таълим усуллари жорий этилаётгани туфайли бугун хусусий мактаб очиш учун лицензия олиш тартиби соддалаштирилди. Нодавлат таълим масканлари давлат томонидан кенг қўллаб-қувватланаётгани боис ҳозирги вақтда уларнинг сони 195 тага етди.\nБугун буларнинг барчаси ўз ижобий натижасини бермоқда. Буни 2017-2020 йилларда ўқувчилар нуфузли халқаро фан олимпиадаларида 30 та медални қўлга киритгани мисолида ҳам яққол кўриш мумкин. Зеро, ёшларни талаб юқори бўлган замонавий касб-ҳунарларга ўргатиш учун ўтган ўқув йилида 339 та касб-ҳунар мактаби, 194 та коллеж ва 195 та техникум фаолияти йўлга қўйилди.\nОлий таълим соҳасида олиб борилган ислоҳотлар натижасида юртимизда сўнгги 5 йилда 64 та янги олий таълим муассасаси ташкил этилиб, уларнинг сони 141 тага етказилди. Қабул квотаси 3 баробар оширилди. Эндиликда битирувчи ёшларни олий таълим билан қамраб олиш даражаси 2016 йилги 9 фоиздан, 28 фоизга етказилди. Жорий йилда ногиронлиги бўлган ёшлар учун – 3 минг 155 та, “Меҳрибонлик” уйлари ва Болалар шаҳарчалари битирувчилари учун – 1 минг 580 та, кам таъминланган оилаларга мансуб хотин-қизлар учун – 2 мингта қўшимча қабул квоталари давлат гранти сифатида ажратилгани чиндан ҳам тарихий воқелик бўлди.\nБир сўз билан айтганда, амалга оширилаётган барча саъй-ҳаракатлар, ёшларни мамлакатимиз истиқболи учун масъулиятни ўз зиммасига олишга қодир бўлиб шаклланишига хизмат қилиши билан аҳамиятлидир. Зотан, бугунги кунда янгича ва мустақил фикрлайдиган, масъулиятли, ташаббускор, ватанпарвар ёшларимиз жаҳон майдонларида турли соҳа ва йўналишларда юксак марраларни эгалламоқда. Бу мустақиллик шарофати ва мамлакатимиз раҳбарининг ёшларга бўлган катта эътиборининг амалдаги ифодасидир.


«Qazaq. Олтин одам тарихи»: Лос-Анжелесда премьера ўтказилди - Номадлар,Турклар,Қозоқ одатлари ва анъаналари,Қозоғистон табиати | QazaqTV\n«Qazaq. Олтин одам тарихи»: Лос-Анжелесда премьера ўтказилди\n#qazaq #фильм #премьера #Қозоғистон #чолғу #Маданият #Дўмбира\nАҚШда Осиё киноси фестивали доирасида «Qazaq. Олтин одам тарихи» ҳужжатли фильми премьера си ўтказилди. Картина голливуд продюсери Оливер Стоуннинг Қозоғистон Биринчи Президенти Нурсултон Назарбоев билан суҳбатига асосланган. Унда Элбоши СССР парчаланиши, мустақил республиканинг оёққа туриши, янги пойтахт бунёд этилиши ҳақидаги хотиралари билан ўртоқлашган.\nИгорь Лопатёнок, картина режиссёри:\n- Тарих, социология, маданият ва иқтисодни билишни талаб қилувчи жиддий сиёсий ва геосиёсий масалалар хусусида гапирарканмиз, томошабин эътиборини тутиб туриш осон эмас. Яъни, томошабинни ўзига боғлаб оладиган фильм яратиш жуда қийин. Биринчидан, ҳикоячи яхши гапиради. У эса туғма сторителлер. Иккинчидан, интервью олувчи ҳам чакки эмас. 40 дан зиёд президент билан суҳбатлашган. У шахс сифатида, фикрлаш даражаси бўйича Элбоши турган юксакликка кўтарилган.\nРежиссёрнинг таъкидлашича, «Qazaq. Олтин одам тарихи» картинаси унинг энг яхши асарларидан. Америкалик томошабинларнинг қизиқиши ҳам бу фикрни тасдиқлайди. Шуни ҳам айтиш керакки, синчков мухлислар фильм учун яратилган мусиқага ҳам юқори баҳо берди. Картинада ижро этилган куйларни итальян бастакори Карло Силиотто ёзган.\nКарло Силиотто, бастакор:\n- Мен қозоқ миллий чолғу асбобларидан завқланаман. Маданиятингиз мени лол қолдиради. Дўмбира, қўбиз, қил қўбиз – уларнинг оҳанглари бошқа бирор чолғуникига ўхшамайди. Миллий оркестр наволарини кўп тингладим, бу мусиқани яхши кўриб қолдим.\nҲужжатли фильм премьераси Хитой ва Европада ўтказилди. Режиссёрнинг маълум қилишича, яқин келажакда картинанинг 8 соатли телеверсияси намойиш этилади.\nҚозоғистонликлар ўзига хос ўйин ишлаб чиқишди\nДашт садолари Хитойни забт этмоқда


Абу Али ал-Муҳассин ат-Тануҳий (940-944; Ироқ) | www.ziyouz.uz\nБош саҳифа Жаҳон насри онлайн антологияси Абу Али ал-Муҳассин ат-Тануҳий (940-944; Ироқ)\nРубрика: Абу Али ал-Муҳассин ат-Тануҳий (940-944; Ироқ)\nАбу Али ал-Муҳассин ат-Тануҳий 10-асрда яшаб, ижод этган араб адиби. У 940 йилда Басра шаҳрида туғилган. Фиқҳ илмидан пухта маълумот олиб, ўтмишда яшаган халифалар, вазирлар, амирлар, олимлар, фақиҳлар, шоирлар ҳақида эшитган ривоят ва ҳикоятларни тўплаб борган.\nАт-Тануҳий ўрта асрлар араб адабиётида аввало бир неча мўътабар тазкира (антология)си билан ўчмас из қолдирди. Улардан энг муҳими “Мароқли ҳикоятлар”дир. Асарнинг асл номи “Нишвар ал-муҳозара ва ахбор ал-музокара”, (“Суҳбатдошлар тилидан ёзиб олинган мароқли ҳикоятлар”)дир. Мажмуа турли давраларда, суҳбатларда ҳамкасблари, дўстлари, қариндошлари, таниш-билишларидан эшитган турфа ривоят, ҳикоят, латифа, тарихий воқеа-ҳодисалар асосида яратилган лавҳалардан иборат.\nАт-Тануҳийнинг ўн бир жилддан иборат ушбу асарининг атиги бир неча жилдигина сақланиб қолган. Буларнинг танқидий матни Париж, Истанбул, Дамашқ ва бошқа жойлардаги қўлёзма нусхалар асосида 1971—1973 йилларда Байрут шаҳрида Аббуд аш-Шалжий томонидан чоп этилган.\nАбу Али ал-Муҳассин ат-Тануҳий. Мароқли ҳикоятлар\n* * * Қуйидаги воқеани менга Талҳа ибн Убайдуллоҳ ибн Каннош сўзлаб берган: — Бир куни Сайф ўд-Давланинг улфатлари даврасида ўтирардим. Дўстона суҳбат асносида қандайдир бир одамни судраб олиб келишди. Амир нимадир деб, уни ўлимга буюрди, ҳукми дарҳол бажарилди.. Шунда давоми…\nРукнларАбу Али ал-Муҳассин ат-Тануҳий (940-944; Ироқ)